
(fra  missionens  præsidentskab. 

Før  Herren  eller  Gud  skabte  denne  fysiske  verden,  hvor  vi  nu 
lever,  havde  han  skabt  alle  ting  åndeligt,  og  ifølge  sin  plan  måtte 
han  have  et  sted,  hvor  han  kunne  sende  alle  de  ånder  hen,  som 
han  havde,  så  han  så  ud  i  rummet  og  sagde,  der  er  plads  derovre, 
lad  os  gå  derhen  og  samle  alle  ting  sammen  og  danne  en  jord, 
og  vi  vil  sætte  disse  ånder  derpå  og  prøve  dem  og  se,  om  de  vil 
holde  de  befalinger,  vi  giver  dem;  så  i  løbet  af  seks  tidsperioder 
blev  jorden  dannet  og  gjort  rede  til,  at  mennesket  kunne  bebo 
den.  Skriften  fortæller  os,  at  jorden  var  skøn.  Efter  at  land  og 
vand  var  blevet  adskilt,  blev  jorden  dækket  med  planter  og  dyr, 
to  af  hver  slags,  fisk  af  alle  slags  i  vandet  og  dyrene  på  land,  og 
al  slags  beplantning.  Herren  siger  i  1.  Mosebog  1:31:  »Og  Gud 
så  alt,  hvad  han  havde  gjort,  og  se,  det  var  såre  godt.«  I  de  seks 
perioder  eller  dage  fuldførtes  himmelen  og  jorden  med  al  deres 
hær,  og  på  den  syvende  dag  (1.  Mosebog  2:2 — 3)  hvilede  Herren 
fra  alt  sit  værk,  og  Gud  velsignede  den  syvende  dag  og  hellig- 
gjorde den,  og  den  blev  Herrens  sabbatsdag,  og  han  velsignede 
sabbatsdagen  og  befalede  mennesket  at  holde  den  hellig  og  ikke 
arbejde  på  den  dag. 

Efter  at  Gud  havde  skabt  eller  dannet  himmelen  og  jorden  og 
hvilede  på  den  syvende  dag,  så  han  på  det  altsammen  og  sagde: 
»Vi  har  ikke  noget  menneske  til  at  dyrke  jorden«,  og  derpå 
sagde  Gud:  (1.  Mosebog  1:2(5 — 27)  »Lad  os  gøre  mennesker  i 
vort  billede,  så  de  ligner  os,  til  at  herske  over  havets  fisk  og 
himmelens  fugle,  kvæget  og  alle  vildtlevende  dyr  på  jorden  og 
alt  kryb,  der  kryber  på  jorden!  Og  Gud  skabte  mennesket  i  sit 
billede;  i  Guds  billede  skabte  han  det,  som  mand  og  kvinde 
skabte  han  dem.«  Og  da  han  havde  dannet  manden  og  kvinden 
af  jordens  muld,  måtte  han  have  et  sted  at  anbringe  dem,  så 
han  plantede  en  smuk  have.  I  den  have  kan  vi  finde  alle  slags 
smukke  blomster  og  træer  og  al  slags  frugt,  og  kun  et  af  træerne 
kendte  mennesket  ikke,  og  det  var  træet  til  kundskab  om  godt 
og  ondt.  Og  Herren  sagde  til  Adam  og  Eva,  at  de  skulle  tage 
godt  vare  på  haven,  og  de  måtte  spise  af  al  frugten,  men  måtte 
ikke  røre  det  ene  træ.  Alt  gik  godt  i  nogen  tid,  vi  ved  ikke  hvor 
længe.  Og  i  dette  tidsrum  kan  vi  se  Adam  og  Eva,  så  vidt  vi  for- 
står, spekulerende  over  dette  træ,  og  så  kommer  den  store  be- 
givenhed. Djævelen  viser  sig  og  siger  til  Adam:  »Tag  noget  af 
frugten  af  dette  træ,  den  er  sod  og  god  at  spise«.  Adam  sagde 
til  djævelen,  at  han  havde  fået  befaling  om  ikke  at  spise  af  den 
frugt,  og  han  ville  holde  alle  Herrens  befalinger.  Djævelen  kunne 
ikke  friste  Adam,  så  han  gik  til  Eva  og  overbeviste  hende  til 
sidst  om,  at  den  eneste  måde,  hvorpå  de  kunne  kende  godt  fra 
ondt,  var  at  spise  af  det  træ,  så  hun  troede  ham  og  spiste  af 
frugten.  Adam,  der  vidste,  at  de  måtte  leve  sammen,  spiste  af 
frugten  sammen  med  Eva.  Og  da  Herren  kom  og  så,  hvad  de 
havde  gjort,  kastede  han  dem  ud  af  Edens  Have,  og  således 
(lode  de  en  åndelig  død,  idet  de  blev  forvist  fra  Guds  nærværelse. 

Derefter  havde  Adam  forbindelse  med  Gud  gennem  åbenba- 
ring og  englebesøg  hele  resten  af  sit  liv. 

Det  store  spørgsmål  i  dag  er:  hvad  med  os  i  dag?  Var  Adam 
og  Moses  og  de  andre  profeter  anderledes  end  vi  er?  Vi  er  Guds 

børn,  det  samme  som  de  var.  Hvorfor  skulle  de  være  berettiget 
til  åbenbaring,  til  englebesøg,  ja  selv  til  at  tale  med  Gud  ansigt 
til  ansigt?  Det  er  akkurat,  som  om  vi  er  ladt  alene  til  blot  at 
læse  om  disse  store  begivenheder,  og  gennem  læsning  af  skrif- 
ten finde  en  losning  eller  en  vej  til  at  frelse  vore  sjæle.  Dette 
synes  at  være  øjensynligt,  idet  vi  har  over  G00  religionssyste- 
raer,  der  hver  især  siger:  jeg  kan  frelse  jeres  sjæle  ind  i  Guds 
rige.  Det  synes  mig,  at  vi  er  faret  vild,  og  der  er  kun  een  ting, 
som  kan  genoprette  den  rette  vej  eller  sandhed,  og  det  er  åben- 
baring fra  Gud  og  englebesog,  ligesom  Adam  og  alle  de  andre 
profeter  havde. 

Må  Herren  hjælpe  os  til  at  finde  og  forstå  og  derefter  efter- 
leve sandheden,  beder  jeg  i  Jesu  Kristi  navn.  Amen. 

Jimiiis  M.  Sorensen,  missionspræsident. 


Redaktionelt. 

<Den  danske  mission. 

Læserne  af  »Skandinaviens  Stjerne«  vil  sik- 

^Øj  kert  være  interesserede  i  at  hore  lidt  om,  hvad 

ir  der  foregår  i  den  danske  mission.  Missionspræg 

■    m^l  sident  Junius  M.  Sorensen  og  hans  gode  hustru, 

\-  som  har  præsideret  over  den   danske  mission 

'+*•  siden  begyndelsen   af  august   1952,  har  udfort 

jé',  mange   udmærkede   forandringer   i   missionen, 

dilJp&^ffi^W.,  siden  de  kom.  Der  er  foretaget  en  del  mindre 

^^  Æl  WBfcb  forandringer  om  forbedringer  lil  gavn   for  mis- 

JaHHI^k  J»Bfe  ■  sionen,   og    præsiden!    Sorensen    har    »vervågel 

,      .      ,,,   c  bygningen  af  to  smukke  modehuse,  som  er  en 

Junius  M.  Sorensen.  „  ,  .  ^,  ,, 

pryd  for  kirken.  Bygningen  i  Odense  blev  ind-j 

viet  den  17.  oktober  1953,  og  i  Randers  den  5.  december  1953.  Den 
danske  mission  vokser  også  åndeligt  under  præsident  Sorensens  le- 
delse og  det  arbejde,  som  den  udmærkede  gruppe  missionærer,  der 
arbejder  sammen  med  ham,  udfører. 

Følgende  er  en  liste  over  de  forbedringer,  der  for  øjeblikket  fore- 
tages i  den  danske  mission. 

Mange  af  de  mødehuse,  som  i  øjeblikket  findes,  er  efterhånden  ble- 
vet umoderne  og  utidssvarende  eller  trænger  til  større  reparationer, 
og  Det  Første  Præsidentskab  har  derfor  godkendt  og  bevilget  penge 
til  en  del  reparationer,  forandringer  og  nyanskaffelser,  som  for  tiden 
er  eller  vil  blive  sat  i  gang.  Vi  skal  her  nævne  nogle  af  de  vigtigste 
af  disse  arbejder. 

I  København  vil  søskende  i  den  sidste  tid  have  lagt  mærke  til  et 
stillads,  som  er  rejst  ved  bagsiden  af  kirkebygningen  på  Priorvej.  Det 
er  det  ydre  tegn  på,  at  det  flade  tag  på  bygningen,  som  blev  indviet 
i  1931,  er  ved  at  blive  forandret,  så  det  får  den  rette  skråning  til  begge 
sider  til  at  tillade  regn  og  sne  at  få  afløb.  I  det  danske  klima  er  et 


324 


~~~,„„^ 


København. 


ladt  tag  aldrig  praktisk, 
off  der  har  i  de  forløbne  år 
ræret  mange  kvaler  med 
tørkens  tag,  idet  regn  og 
Si,e  har  odelagt  loftet  i 
den  underliggende  kirke- 
sal, Særlig  i  de  hårde  vin- 
tre under  krigen  var  det 
slemt,  og  ofte  måtte  hade 
missionspræsident  og  de 
andre  medarbejdere  på 
missionskontoret  tage  en 
tørn  med  at  skovle  sne  bort  fra  taget,  for  at  der  ikke  ved  tø- 
brud skulle  blive  oversvømmelse  og  altfor  mange  ødelæggelser. 
Taget  er  blevet  repareret  adskillige  gange,  men  en  ny  repara- 
tion ville  være  så  kostbar,  at  det  blev  besluttet  nu  at  få  taget  forandret 
lil  den  eneste  form,  der  er  praktisk  i  Danmark,  nemlig  den  skrå.  Set 
[ra gaden  vil  forandringen  dog  ikke  være  påfaldende  og  vil  ikke  skæm- 
me bygningens  arkitektoniske  udseende,  idet  skråningen  er  så  flad,  at 
Jen  ikke  er  synlig  nedefra. 

[Aarhus,  hvor  bygningen  er  meget  gammel  og  flere  gange  er  blevet 
tygget  om  og  moderniseret,  er  det  blevet  besluttet  ikke  at  ofre  mere 

på  indretningen  af  den  gamle 
bygning.  Det  er  hensigten  at 
sælge  den  gamle  bygning  og  at 
købe  en  grund  og  bygge  en  helt 
ny  bygning.  Søskende  i  Aarhus 
vil  endelig  få  en  helt  ny  og  mo- 
derne kirkebygning  og  glæder 
sig  allerede  til  indenfor  en  over- 
skuelig fremtid  at  kunne  mødes 
i  lyse,  moderne  og  tidssvarende 
lokaler. 

Kirkebygningen  i  Aalborg  har 
flere  gange  gennemgået  foran- 
dringer og  moderniseringer,  der 
er  blevet  indlagt  centralvarme 
o.  s.  v.,  men  nu  vil  der  desuden 
blive  sat  dobbeltvinduer  i  den 
store  sal,  og  de  vil  blive  forsynet 
med  fortræksgardiner. 

Esbjerg,    hvis    bygning    hører 

til   de   nyeste   i   missionen,   den 

blev  indviet  i  1937,  er  i  forvejen 

forsynet  med  centralvarme,  men 

feder  i  Esbjerg  by  nu  findes  fjernvarme,  der  leveres  fra  en  offentlig 

femvarmecentral,  vil  det  nu  også  blive  installeret  i  vor  kirkebygning, 


Aarhus. 

således  at  vi  undgår  selv  at  skulle  fyre,  og  derved  sparer  både  ar- 
bejdskraft og  plads  til  brændsel. 

Foruden  alle  disse  større  ol 
mindre  arbejder,  der  vil  blij 
udført  på  kirkebygningerne,  eiT 
det  blevet  godkendt,  at  køkke- 
nerne i  bygningerne  i  Køben- 
bavn, Esbjerg  og  Aalborg  skal 
moderniseres  og  forandres,  så 
de  bedre  kommer  til  at  passe  til 
medlemmernes  tarv. 

Og  så  vil  vi  nævne  en  af  dJ 
største  nyheder:  Skive  gren  vil 
få  sin  egen  bygning.  Det  er  blj 
vet  besluttet  at  købe  en  velegnet 
villa,  som  uden  alt  for  store  oral 
kostninger  vil  kunne  indrettes 
til  mødehus  for  den  lille,  men] 
blomstrende  gren. 

Som  læserne  vil  bave  set  | 
september  nummeret,  blev  bygJ 
gegrunden  til  Amager  nye  kirke-i 
bygning  indviet  fornylig,  og  ar|j 
bejdet     med     udgravningen   ; 

grunden  er  nu  i  fuld  gang,  og  det  vil  ikke  vare  længe,  før  grundsten 

kan  nedlægges. 

Vi  håber  og  beder,  at  den  åndelige  fremgang  i  missionen  vil  ki 

holde   trit   med    og   overstråle    alle 

de  forbedringer  og  forandringer  i 

materiel  henseende,   som  er  under 

arbejde,  således  at  søskende  vil  få 

det  rette  udbytte   og   den  gavn   og 

glæde,  som  det  er  hensigten,  at  dis- 
se goder  skulle  være  et  redskab  til, 

og  at  Guds  Ånd  altid  må  være  tilste- 
de, når  søskende  og  venner  mødes 

i    nye,    moderne    og    tidssvarende 

omgivelser. 

M.  K. 


Aalborg. 


Rettelse:  I  september  nummeret,  side  292,  har  der  indsneget  sig  en 
trykfejl,  som  vi  meget  beklager.  I  referatet  af  indvielsesbonnen,  sorajl 
præsident  Ernest  Anton  Jensen  holdt,  står,  at  Johannes  Døberen  overl 
drog  det  aronske  præstedømme  den  15.  maj  1825.  Det  skal  naturlig- 
vis, som  vi  alle  ved,  være  1829. 

Da  mange  søskende  har  udtalt  ønske  om  at  høre  noget  mere 
oq  mere  udførligt  om  den  rejse,  som  broder  Ejnar  Due  Jensen, 
Horsens,  i  foråret  foretog  til  Orienten,  bringer  vi  hermed  en  ny 
artikel  om  denne  rejse,  forsynet  med  broder  Due  Jensens  egne 
fotografier  fra  Det  Hellige  Land. 


PALÆSTINA  -  mindernes  og  forhåb- 
ningernes land. 

Tanker  og  indtryk  fra  en  rejse  til  Det  Hellige  Land  i  foråret  1954. 


Det  hellige  Land   \95A ^   Qg  Herren  skal  endnu  engang 

Libanon 

trøste  Zion   og  endnu  engang 

udvælge  Jerusalem.  (Sak.  1:11). 

Denne  rejse  var  el  af  mit  livs 
store  ønsker  og  mål  —  først  Je- 
rusalem, og  dernæst  Zion  i  Ame- 
rika —  hvis  Gud  vil  det. 

Mit  første  ønske  er  hermed  op- 
fyldt —  jeg  undrer  mig  selv 
endnu  over  hvorledes  det  gik 
til,  men  for  Gud  er  alle  ting  mu- 
lige. 

Jeg  skal  med  denne  artikel, 
efter  forskelliges  ønske,  forsøge 
at  gengive  nogle  spredte  tanker 
og  indtryk  fra  det  hellige  land, 
som  var  det  egentlige  mål  for 
min  rejse  til  det  nære  østens 
lande. 

Hele  Palæstina  er  af  omtrent 

samme  størrelse  som  Jylland,  og 

havde   for  60   år  siden   kun   ca. 

24.000    indbyggere,    i    1948,    da 

staten   Israel  dannedes,  var  der 

ca.    650.000    indbyggere,   men    i 

.  .  ,      dag  må  indbyggerantallet   være 

Den  punkterede   linie   angiver   det      ^^  p&  yej  mod  de  2  millioner> 

arabiske  område  i  Palæstina.  Optimistiske    zionister    mener 

dog,  at  landet  kan  føde  og  huse  mindst  10  mill.  mennesker.  Israel  ad- 
spredtes, som  profeterne  forudsagde,  og  Israel  indsamles  igen  som  af 

profeterne   forjættet.   »Han   som    adspredte   Israel,    skal    samle  det  o 
vogte  det,  som  en  hyrde  vogter  sin  hjord«.  (Jer.  31:10). 

Jerusalem  drager  jøderne,  således  som  klippebjergene  drager  andr 
af  Israels  pagts  folk.  »Og  lader  dem,  som  er  blandt  hedningerne  fly  il 
til  Zion.  Og  lader  dem,  som  er  af  Juda,  fly  til  Jerusalem«.  (L&P.  133J 

I  staden,  hvor  David  hviler,  skal  jødernes  hovedstad  være,  lillrods 
for  at  hele  den  gamle  del  af  Jerusalem  med  tempelpladsen  og  grøde- 
muren  er  i  arabernes  hænder.  Byen  er  delt  mellem  jøder  og  arabere 
som  et  Berlin,  men  den  jødiske  del  blomstrer  op  og  er  allerede  7  »ar,- 
ge  større  end  den  arabiske  del. 

Israel  er  vel  et  fattigt  land  i  dag,  men  der  er  ordnede  forhold,  o« 


Fra  det  gamle  Jerusalem. 


ingen  ser  ud  til  at  lide  nød,  således  som  man  ser  det  i  de  arabiske 
nabolande.  Alle  er  rene  og  pæne  i  tøjet;  smukke  nye  huse  og  byer 
skyder  op  med  rekordfart  —  initiativ  og  energi  er  et  karaktertræk  for 
de  nye  jøder,  som  en  grel  modsætning  til  arabernes,  tilsyneladende, 
konservatisme  og  ligegyldighed. 

Forskellen  mellem  den  jødiske  og  den  arabiske  del  af  Palæstina  er 
som  forskellen  mellem  nat  og  dag.  Bibelens  romantiske  land  finder 
man  begge  steder,  men  dog  bedst  i  den  arabiske  del,  fordi  her  er  alt 
næsten  som  på  Kristi  tid;  ofte  finder  man,  at  her  har  tiden  stået  stil- 
le, og  man  kan  drømme  sig  tilbage  til  dengang  —  således  som  jeg 
for  eksempel  gjorde  det  en  tidlig  morgenstund,  da  jeg  var  gået  en 
tur  ned  ad  de  stenede  skrænter  mellem  cypresser  og  figentræer,  uden- 
for mit  hotel  i  udkanten  af  det  gamle  Jerusalem. 

Solen  var  endnu  ikke  stået  op,  men  et  svagt  lysskær  lyste  op  på 
jen  østlige  himmel  og  farvede  den  i  skære  pastelfarver.  Jeg  stand- 
sede i  en  lille  olivenlund,  der  endnu  henlå  i  et  mørkt  halvlys,  og  satte 
mig  på  et  stendige,  hvorfra  jeg  kunne  se  ind  mod  byen;  det  var  nær 
den  jødiske  påske,  dagen  i  forvejen  havde  jeg  besøgt  Getsemane  have, 


/  udkanten  af  Jerusalem. 

men  det  var  ved  højlys  dag,  og  alting  havde  været  så  velpasset  og  nu- 
tidigt —  men  her  på  skrænterne  i  en  tilfældig,  forsømt  og  tilgroet 
olivenlund,  en  smuk  forårsmorgen,  kom  tankerne  til  mig:  Således 
havde  stedet  været,  hvor  Kristus  vågede  og  bad,  natten  for  han  for- 
rådtes —  nær  den  samme  stad,  og  i  omgivelser  som  disse;  kun  godt 
1900  år  skilte  mig  fra  begivenheden,  men  de  svandt  bort,  således  som 
duggen  i  græsset  snart  ville  svinde  for  solens  stråler  ■ —  de  eksisterede 
ikke  mere  for  mig  —  hvad  var  vel  anderledes  her?  Tiden  har  ikke 
ændret  Judæas  høje  omkring  den  hellige  stad,  og  de  fattige  arabere, 
som  boede  i  de  huse,  der  lå  spredt  ud  over  skrænterne,  var  vel  ikke 
ulig  folket  dengang,  og  de  morgenduelige  kvinder,  der  nu  passerede 
ude  på  stien  med  deres  kurve  eller  krukker  på  hovedet,  kunne  næsten 
have  været  kvinderne,  der  kom  til  graven  påskemorgen. 

En  brødsælger  med  sin  butik  på  en  bakke  på  hovedet,  afbrød  stil- 
heden med  sit  regelmæssisge,  messende  råb  —  og  nu  trængte  en  i  og 
tor  sig  ganske  dagligdags  lyd  sig  langsomt  frem  i  min  bevidsthed  — 
ethanegal,  højt  og  skingrende,  det  første  i  denne  morgen  —  en  sæt- 
ning fra  evangelierne  dukkede  op  som  et  ekko  i  mine  tanker,  Kristi 
ord  til  Peter  dengang:  »Førend  hanen  galer,  skal  du  fornægte  mig  tre 
gange«.  —  På  denne  tid  af  morgenen  var  det  altså,   at  Peter  havde 

fornægtet  Kristus  tre  gange;  hanerne  har  sikkert  ikke  skiftet  vaner 
siden  den  gang.  Nu  starter  Jerusalems  haner  en  formelig  sangerkris 
• —  der  må  være  mange. af  dem;  og  nu  blander  klangen  af  klokker  sis 
i  symfonien  —  klokker  fra  kirkerne  på  de  kristne  mindesteder  inde 
i  byen. 

Klokkeklangen  fik  mig  tilbage  til  det  nutidige,  og  til  at  glæde  mig 
over,  at  man  i  dag  ærer  den  ensomme  mand,  der  dengang  gav  sit  liv 
for  at  vi  kunne  opstå  til  det  evige  liv  —  men  en  anden  tanke  stand- 
sede den  første  —  hvorledes  ærer  man  ham?  »De  ærer  mig  med  dem 
læber,  men  deres  hjerter  er  langt  borte  fra  mig«,  er  Kristi  eget  svar 


Mens  jeg  gik  derhjemme  og  planlagde  min  rejse  og  tænkte  på  du 
forskellige  lande  og  byer,  jeg  skulle  besøge:  Athen,  Cairo,  Bålbeck, 
Damascus  o.s.v.,  da  var  der  dog  bestandig  eet  navn,  der  stod  for  mig 
som  min  rejses  mål  —  Jerusalem  —  når  jeg  havde  nået  Jerusalem  o« 
stået  på  tempelpladsen,  havde  jeg  nået  målet,  og  begyndte  på  hjem- 
rejsen. 


Fra  det  gamle  Jerusalem. 

En  formiddag  går  jeg  gennem  det  gamle  Jerusalems  smalle  gader 
med  mange  portoverbygninger,  støttebuer  og  karnapper,  således  som 

jeg  så  ofte  har  set  det  på  bibelske  billeder.  Æsler  med  deres  oppak- 
ning klatrer  op  ad  trappegader,  hvor  et  køretøj  aldrig  vil  kunne  an- 
vendes,  og  bazarkvartererne    fyldes   af   myldrende   liv,    her  er    både 


Fra  det  gamle  Jerusalem. 

Minde  tiggere  og  pjaltede  børn  som  på  Kristi  tid,  og  en  mand  med 
sin  vandpibe  sidder  på  en  stol  ved  bodernes  varcbugnende  overflø- 
dighed af  silkestoffer,  frugter  eller  krydderier,  andre  sidder  blot  på 
hug  op  ad  en  mur  og  stirrer  ud  i  luften,  men  får  travlt  med  at  råbe 
op,  når  man  gør  tegn  til  at  ville  fotografere.  Østens  veltalenhed  og 
handelstalent  udfoldes  her  næsten  døgnet  rundt. 

Jeg  passerer  gennem  nogle  smalle,  mindre  befærdede  gader,  og  så 
pludseligt,  helt  uventet  står  jeg  på  en  stor  åben  plads  —  tempelplad- 
sen, stedet  hvor  kong  Salomons  tempel  stod  —  det  må  have  været  et 
enormt  stort  bygningsværk,  for  nu  synes  pladsen  tom,  tiltrods  for  at 
to  store,  arabiske  moskeer  er  bygget  derpå. 

Her  lå  helligdommen,  hvor  den  12-årige  Jesus  gik  omkring  med 
sine  forældre,  og  hvorfra  han  senere  som  voksen  jog  kræmmerne  og 
vekselererne  ud,  og  irettesatte  farisæerne  og  de  skriftkloge. 

Mens  jøderne  endnu  havde  adgang  til  tempelpladsen,  betrådte  de 
aldrig  tempelgrunden,  for  ikke  uforvarende  at  komme  til  at  stå  på 
stedet,  hvor  pagtens  ark  stod  for  1900  år  siden.  Enten  man  nu  synes, 
at  denne  skik  er  rigtig  eller  ikke,  så  illustrerer  den  en  ærbødighed 
tor  det,  som  var  jøderne  helligt,  og  for  mig  maner  det  til  eftertanke 
og  ydmyghed.  Den  samme  ærbødighed  for  det,  som  er  helligt,  bør  vi 
vise  vore  templer  i  dag;  lad  os  påskønne,  ære  og  respektere  templer- 
ne, som  nu  lægges  i  Europa,  som  de  hellige  steder  de  er. 

De  mange  røgelsesduftende  mindekirker  på  korsets  vej  —  Via  Do- 
lorosa  —  minder  mig  absolut  ikke  om  Kristus,  men  et  sted  går  min 
fører  et  par  trin  ned,  og  ind  ad  en  dør  lige  fra  gaden,  i  et  lille  lokale, 
hvor  der  er  et  skab,  som  han  lukker  lågen  op  til;  det  er  en  afbildning 
af  Kristus,  det  eneste  billede,  der  gør  krav  på  at  vise  Kristi  ansigt, 
som  han  så  ud  —  det  er  et  fint  formet  ansigt,  meget  smalt  med  el 
lille  spidst  hageskæg,  og  jeg  kan  ikke  undgå  at  betages  af  den  renhed 
og  ro,  som  stråler  ud  fra  de  følsomme,  rolige  ansigtstræk.  Ifølge  en 
gammel  legende  aftegnedes  Kristi  ansigtstræk  på  en  svededug,  som 
en  kvinde  aftørrede  sveden  af  hans  ansigt  med,  da  han  gik  med  kor- 
set,  og  dette  billede  var  det,  som  her  var  malet  efter  på  et  lærred. 
Ansigtet  kan  vel  nærmest  sammenlignes  med  Thorvaldsens  Kristus,  og 
var  smukt  udført,  hvad  man  så  end  mener  om  legenden. 

Golgatha  højen,  der  dengang  lå  udenfor  byen,  er  nu  bebygget,  og 
selve  stedet,  hvor  det  påstås  at  korsene  stod,  er  skjult  under  den  fal- 
defærdige gravkirke,  der  næsten  faldt  sammen  under  et  jordskælv  i 
1929,  og  nu  er  afstivet,  så  den  ser  meget  lidt  skøn  ud.  Havde  jord- 
skælvet blot  været  noget  kraftigere,  jeg  havde  hellere  oplevet  et  Gol- 
gatha, således  som  det  så  ud  dengang.  Inde  i  kirken  findes  der  et 
sted,  hvor  den  nøgne  klippe  stikker  frem,  og  tre  huller  i  stenen  skal 
være  hullerne  fra  de  tre  kors.  Også  Kristi  grav  findes  i  kirken,  efter 
de  kirkesamfunds  mening,  som  har  delt  kirken  mellem  sig.  Den  refor- 
merte kirke  har  fundet  et  andet  sted,  som  efter  min  mening  ser  mere 
troværdigt  ud.  Kirken  er  mørk  og  uhyggelig,  og  trængselen  stor,  og 
for  at  gøre  det  hele  endnu  værre,  drager  de  forskellige  kirkers  præ- 
ster i  et  optog  gennem  den,  vekselvis,  med  røgelse,  klokkeringlen  og 
forskellige  andre  ritualer,  et  skuespil,  som  ville  være  komisk,  om  del 
ikke  blev  taget  for  alvor  af  de  mange  pilgrimme.  Hvilken  bibelsk  be- 
givenhed skulle  vel  kunne  retfærdiggøre  alle  disse  tomme  symbolske  | 
handlinger.  Jeg  er  ikke  i  tvivl  om,  hvad  Kristus  ville  sige  til  alt  dette, 
som  foregiver  at  tjene  ham  til  ære.  Jeg  kunne  fristes  til  at  citere  Matt. 
23:13—33. 


Der  er  tre  byer  i  Palæstina,  der  frem  for  andre  har  tilknytning  til 
Kristi  liv:  Jerusalem,  Bethlehem  og  Nazaret.  Jerusalem  ligger  i  Judæa 
i  en  højde  af  800  m,  og  her  ligger  også,  lidt  syd  for,  byen,  hvor 
Kristus  fødtes,  Bethlehem. 

Bethlehem  må  man  besøge,  mens  man  er  på  arabisk  område;  den 
har  i  dag  omkring  7000  indbyggere  og  minder  ikke  meget  om  det 
Bethlehem,  som  de  fleste  har  skabt  sig  i  deres  tanker  ved  at  se  på 
religiøse  billeder  eller  julekrybber.  Den  er  for  ny,  og  ikke  i  stand  til, 
som  det  gamle  Jerusalem,  at  få  tankerne  til  at  gå  tilbage. 

Lidt  før  byen  standsede  bilen  ved  »Hyrdernes  eng«;  ovre  på  den 
anden  side  af  vejen  sad  en  araberdreng  og  spillede  på  en  hjemmelavet 
fløjte,  halvt  skjult  af  et  dige,  som  han  dog  nysgerrigt  kiggede  over 
for  at  iagttage  bilen.  Sådanne  små  iagttagelser,  folkelivet,  naturen  og 

landskaberne  bragte  mig  nærmere  de  bibelske  minder,  end  de  stø- 
vede, med  alskens  tingel-tangel  fyldte,  mindekirker,  passede  af,  i 
visse  tilfælde  påtrængende,  postkortsælgende  præster. 

Kirken  med  fødselsgrotten  var  ingen  undtagelse;  dersom  dette  vir- 
kelig var  stedet,  hvor  Kristus  fødtes,  hvorfor  så  ikke  lade  den  frem- 
træde i  samme  skikkelse  som  dengang?  De  støvede  tæpper  på  klippe- 
væggen, lamperne  og  de  andre  galanterivarer,  gjorde  mig  utilpas, 
godt  hjulpet  af  en  kvalm  indelukket  røgelsesduft. 

Nu  er  det  for  sent  at  udstyre  krybben  til  Kongesønnen  ...  dengang 
var  der  ikke  rum  for  ham  i  herberget,  i  dag  udstyrer  man  dette,  men 
har  ikke  rum  for  ham  i  sit  hjerte;  ,skal  der  gå  lige  så  mange  år,  før 
man  smykker  sine  hjerter  til  at  modtage  ham,  og  giver  ham  en  bolig 
der? 


Oppe  i  den  nordlige  del  af  Palæstina,  i  Galilæa,  ligger  byen  Nazaret, 
hvor  Kristus  boede  sammen  med  sine  forældre  fra  tiden  efter  hjem- 
komsten fra  flugten  til  Ægypten,  og  antagelig  til  sit  tredivte  år.  Den 
er  en  af  de  få  byer  i  den  jødiske  del  af  Palæstina,  der  har  hovedsage- 
lig arabisk  befolkning.  Jeg  havde  i  nogle  dage  glædet  mig  over  at 
være  fri  for  de  påtrængende  arabere,  men  da  vi  standsede  bilen  i 
Xazaret,  blev  vi  straks  omringet  af  den  traditionelle   skare  af  hand- 


Galilæa. 

ltnde  med  souvenirs  og  postkort,  og  de  er  lige  så  vanskelige  at  holde 
sig  fra  livet  som  en  flok  hvepse;  hvis  man  ikke  holder  vinduer  og 
døre  lukket,  kommer  de  ind  i  bilen  til  en,  og  går  man  udenfor,  har 

man  dem  sværmende  omkring,  og  bagefter  sig,  næsten  uafryste) 
Man  spørger  sig  selv,  hvorledes  jøderne  kan  skabe  sig  temmelig  e0] 
levevilkår,  og  afskaffe  tiggeriet  og  begrebet  påtrængende  handelsfolk 
næsten  totalt,  medens  araberne  altid  lever  i  en  kronisk  fattigdo 
Det  er  ikke  landet  eller  naturens  vilkår,  der  skaber  fattigdommen 
for  landet  er  det  samme  for  jøde  som  araber.  Særlig  grel  virker  over 
gangen  i  Jerusalem,  hvor  man  ved  at  gå  nogle  få  skridt  over  grænsen 
mellem  den  jødiske  og  arabiske  bydel,  synes  at  finde  århundreders 
forskel  i  kultur  og  udvikling.  Det  er  de  samme  høje,  man  bebygger, 
den  samme  jord,  man  bebor  og  opdyrker.  Årsagen  ligger  skjult  i 
menneskene  selv,  i  deres  tro  og  de  principper,  de  lever  efter. 

I  Nazaret  er  der  interessante  gamle  kvarterer  som  i  Jerusalem,  blot 
meget  mindre.  Josefs  værksted  er  interessant  at  se,  men  må  vel  ta- 
ges med  forbehold  hvad  angår  den  historiske  korrekthed.  Denne  tvivl 
har  jeg  dog  ikke,  hvad  angår  den  kilde,  der  kaldes  Maria  kilden,  for 
en  kilde  er  skabt  af  naturen,  og  forandrer  sig  som  oftest  ikke  "en- 
nem  årene,  og  denne  kilde  er  den  eneste  naturlige  kilde  i  Nazaret,  og 
derfor  kan  vi  næsten  være  sikker  på,  at  Maria  og  drengen  Jesus 
derhen  for  at  hente  vand. 


Genezaret  Sø. 


1 


Ikke  langt  fra  Nazaret  ligger  den  skønne  Galilæa  ,sø  (Genezaret  sø), 
som  også  Kristus  elskede,  og  hvor  han  ofte  færdedes,  men  selv  mine 
farvefotos  kan  ikke  gengive  den  fredfyldte  skønhed  ved  søens  bred- 
der, så  endnu  mindre  min  blyant. 

Befolkningen  i  den  jødiske  del  af  Palæstina  er  hovedsagelig  jødiske 
emigranter,  som  i  løbet  af  de  sidste  få  år  er  ankommet  fra  G8  forskel-  ; 
lige  lande,  og  jeg  sammenligner  ofte  i  tankerne  forholdene  her  med 

forholdene   i  Zion    i   Amerika   og    den    indsamling,   som   foregår   her. 

Det  er  mit  bestemte  indtryk,  at  jøderne  som  helhed  er  et  religiøst 
folk  i  den  betydning,  at  de  efterlever  deres  jødiske  tro.  Deres  over- 
holdelse af  sabbaten  var  tydelig  og  betegnende.  Fredag  aften  drejer 
man  nøglen  om  i  butikken,  kontoret  eller  fabrikken,  og  selv  busserne 
korer  ikke.  Lørdagen  holder  man  hellig  og  går  til  synagogen  og  spad- 
serer  en  tur  i  byen  i  sit  nye  tøj. 

Je<*  boede  i  et  smukt  lille  og  meget  moderne  hotel  i  en  forstad  til 
Tel- A viv,  da  den  jødiske  påske  begyndte.  Lørdag  aften  samledes  per- 
sonalet, og  jeg  kunne  høre  op  på  mit  værelse,  at  de  sang  deres  ejen- 
dommelige hebræiske  sange  hele  natten;  og  også  fra  nabohusene  lød 
sangen  ud  i  natten.  I  7  dage  fejres  påsken  eller  de  usyrede  brøds  fest 
-  i  den  tid  serveres  kun  usyret  brød,  noget  mærkeligt  knækbrødsag- 
ligt noget. 

Selvom  størstedelen  af  jøderne  er  moderne  og  fremskridtsvenlige, 
tindes  der  stadig  et  mindretal  af  de  gammeldags,  ortodokse  jøder. 
(Det  er  vores  katolikker,  sagde  de  nye  jøder).  Jeg  så  dem  af  og  til  på 
itaderne  med  deres  skæg,  sorte  særprægede  hatte,  og  slangekrøller 
stikkende  frem  ved  ørerne,  både  ældre  og  unge.  Det  var  disse,  der 
var  flest  af  i  den  synagoge  i  Tel-Aviv,  som  jeg  besøgte  en  dag  kort  før 
ni  gudstjeneste.  Lokalet  lignede  ikke  en  kirke  i  katolsk  eller  prote- 
stantisk betydning,  men  nærmest  et  mødelokale,  temmelig  spartansk 
udstyret  —  der  var  en  talerstol  og  foran  den  bænkerækker  til  tilhø- 
reme  —  vel  at  mærke  til  mændene,  for  til  kvinderne  var  der  nogle 
særlige  aflukker  helt  ude  ved  siderne,  da  de  nok  må  overvære  mødet, 
men  ikke  deltager,  det  er  mændenes  privilegium.  Alle,  både  mænd 
og  kvinder,  har  hat  på  hovedet  inde  i  synagogen,  det  skal  man  have, 
og  da  jeg  ingen  hat  havde  på,  måtte  jeg  tage  et  tørklæde  over  hove- 
det. Det  så  morsomt  ud  med  mændene  med  deres  bredskyggede  sorte 
halte  på  inde  i  salen.  Man  vakte  selvfølgelig  en  del  opmærksomhed 
blandt  de  tilstedeværende,  og  jeg  blev  tiltalt  på  tysk,  og  man  spurgte 
mig,  om  jeg  var  jøde,  og  hvorfra  jeg  kom. 

Der  vistes  dog  stor  venlighed,  da  man  erfarede,  at  jeg  var  fra  Dan- 
mark. 


Kom  til  Israel,  Bibelens  land,  landet  hvor  gammelt  og  nyt  mødes 
således  står  der  i  turistreklamerne,  og  det  er  også  en  umulighed  at 
besøge  dette  land  uden  at  tænke  på  Bibelens  fortællinger,  både  det 
gamle  og  det  nye  testamentes  beretninger.  Man  kan  ikke  besøge  dette 
land,  uden  at  få  sit  vidnesbyrd  styrket  om  sandheden  af  Bibelens  be- 
skrivelse af  de  fortidige  begivenheder,  og  jeg  fandt  det  interessant 
at  se  de  byer  og  landskaber,  hvor  disse  ting  skete. 

Også  Israels  statsmænd  har  øje  for  Bibelens  og  religionens  be- 
tydning for  landets  udvikling  som  en  moderne  stat.  Statsminister 
J  David  Ben  Gurion  udtalte  engang:  »Israels  fremtidige  udvikling  hvi- 
ler på  to  grundvolde,  landet  og  bogen,  det  hellige  land  og  den  hellige 

skrift.  Vi  skal  ikke  unddrage  os  nogen  anstrengelse,  åndelig,  intellek- 
tuel eller  legemlig  for  at  fremme  udviklingen  af  teknik,  naturviden- 
skab, biologi  og  sociologi  i  dette  land.  Vi  vil  forøge  vore  evner  og  vor 
kapacitet  på  landbrugets,  industriens,  søfartens,  kunstens  og  hånd- 
værkets områder.  Men  stedet,  hvor  vor  historie  formes,  og  kompasset 
i  al  vor  gerning  er  —  landet  og  bogen«. 


Haifa,  Palæstina. 

Man  har  også  opmærksomheden  henvendt  på  den  opfyldelse  af  Bi- 
belens profetier  angående  jødernes  indsamling,  som  den  nye  stat  Is- 
rael er  en  betydelig  faktor  i,  hvilket  bl.  a.  udtryktes  ved  at  hele  Eze- 
kiels  37  kap.  oplæstes  i  radioen  den  dag,  da  staten  Israel  blev  til. 

Jøderne  tror  ikke  på  det  nye  testamente  eller  på  Kristus  som  ver- 
dens Frelser,  i  lighed  med  at  størsteparten  af  verdens  kristne  ikke 
anerkender  ny  åbenbaring,  men  evangeliet  i  sin  fuldkommenhed  skal 
også  forkyndes  for  jøderne.  Herren  har  selv  befalet  det:  »Udsender 
min  kirkes  ældster  til  folkene,  som  er  langt  borte,  til  øerne  i  havet. 
Sender  ud  til  fremmede  lande,  kalder  på  alle  folk,  først  på  hednin- 
gerne og  derefter  på  jøderne«.  (L.&P.  133:8).  De  første  (jøderne) 
skulle  være  de  sidste  ■ —  men  tiden  vil  komme. 

Verdenshistorie  og  bibelhistorie  skrives  nu  for  vore  øjne,  vel  er 
Israel  et  fattigt  land,  og  det  står  overfor  store  problemer,  store  dele 
af  landet  er  f.  eks.  ufrugtbar  ørken  —  tilsyneladende  —  men  hvor- 
ledes så  der  ud  i  dalen  ved  saltsøen,  da  de  første  pionerer  kom  til 
Utah,  og  er  ikke  ørkenen  kommet  til  at  blomstre  som  en  rose.  Meget 
er  allerede  opdyrket  i  ørkenen  i  det  sydlige  Palæstina  ved  kunstvan- 
ding, og  store  projekter  er  under  forberedelse. 

Mange  forskellige  indtryk  og  oplevelser  står  i  min  erindring,  nogle 
knyttet  til  fortiden,  andre  til  nutiden  og  fremtiden. 

Man  siger,  at  Israel  er  et  fattigt  land,  og  det  er  vel  sandt,  men  en 
fattigdom  som  i  Sydeuropa  findes  ikke,  og  jeg  vil  snarere  sammenlig- 
ne forholdene  med  Nordvesteuropas,  blot  anbragt  i  sydlandske  omgi- 
velser og  klima.  Befolkningen  er  broget  og  blandet,  men  gennem- 
gående er  menneskene  mindre  af  vækst  og  mørkhårede,  men  som  sagt 
består  den  af  68  forskellige  nationer.  De  to  store  byer  ved  Middel- 
havet, Tel-Aviv  og  Haifa,  er  smukke  nye  og  moderne  byer,  og  særlig 
er  Haifas  beliggenhed  for  foden  af,  og  op  ad  siderne  på,  Carmels 
bjerg  naturskøn  og  med  et  ideelt  klima,  mange  finder,  at  det  er  det 
bedste  sted  i  hele  Palæstina  at  bo,  og  et  af  de  skønneste. 

Israel  indsamles,  Guds  kirke  er  genoprettet  i  disse  sidste  dage,  ny 
hellig  skrift  skrives  af  Guds  profeter  i  vore  dage,  profetierne  opfyl- 
des for  vore  øjne  både  i  Amerika  og  Palæstina,  »for  fra  Zion  skal  udgå 
lov,  og  Herrens  ord  fra  Jerusalem«.  (Mika.  4:2). 

Ejnar  Due  jensen,  Horsens. 

Fortsat  artikel: 

I  EVANGELIETS  NET 

Historien  om 
ANNA    KARINE    GAARDEN    WIDTSOE 

Af  JOHN  A.  WIDTSOE 

På  rejsen  over  beretter  de  om  de  interessante  steder,  de  be- 
søgte i  Omaha,  Chicago  og  Boston.  De  blev  overvældet  af  Niaga- 
ravandfaldets kraft,  de  stod  med  ærbødighed  i  Cambridge,  Mas- 
sachusetts, under  den  gamle  elm,  hvor  Washington  tog  komman- 
doen over  de  amerikanske  revolutionsstyrker.  De  inspicerede 
Harvard  universitetet  omhyggeligt,  thi  det  var  dér,  at  John  og 
Osborne  havde  studeret  og  taget  deres  eksamen.  På  samme  må- 
de var  de  på  vandet  og  i  Europa  interesserede  i  alt,  hvad  de 
så.  I  åndelig  henseende  var  de  unge. 

København,  hvortil  de  ankom  den  13.  juli  1903,  var  dengang 
hovedsædet  for  den  skandinaviske  mission,  der  bestod  af  Norge, 
Danmark  og  Sverige.  Dér  mødte  søstrene  deres  gamle  ven  og 
fader  i  evangeliet,  biskop  A.  L.  Skanchy,  da  præsident  for  den 
skandinaviske  mission.  Dér  modtog  de  også  deres  første  udnæv- 
nelse til  arbejdsmarken. 

De  blev  beskikket  til  Trondheim  konference  (nu  distrikt), 
hvor  de  arbejdede  fra  den  1.  august  1903  til  den  29.  december 
1904.  Så  blev  de  forflyttet  til  Christiania  konference  (nu  Oslo 
distrikt),  hvor  de  arbejdede  til  den  2.  januar  1906.  Deres  sidste 

arbejdsmark  var  atter  Trondheim  konference,  hvor  de  virkede 
indtil  deres  afløsning  den  31.  oktober  1907.  De  aflagde  også 
officielle  besøg  i  det  tredie  missionærdistrikt  i  Norge,  Bergens 
konference  (nu  distrikt).  Kort  sagt,  de  besøgte  og  talte  i  praktisk 
talt  hver  gren  i  den  norske  mission.  Da  de  ankom  til  missions- 
marken,  præsiderede  ældste  Francis  M.  Lyman  over  den  euro- 
pæiske mission.  Han  blev  senere  efterfulgt  af  ældste  Heber  ,1. 
Grant,  som  atter  tre  år  senere  blev  efterfulgt  af  ældste  Charles 
W.  Penrose.  I  dette  tidsrum  præsiderede  over  den  skandinaviske 
mission  henholdsvis  ældsterne  Anthon  L.  Skanchy,  C.  D.  Fjeld- 
sted og  J.  M.  Christensen. 

Søstrene  var  blandt  de  første  regulære  kvindelige  missionærer 
i  Norge.  Tidligere  kvindelige  missionærer  havde  gerne  ledsaget 
deres  mænd.  Den  grimme  bagvaskelse  havde  nået  hver  eneste 
landsby  i  Norge,  at  mormonerne  var  et  umoralsk  folk,  som  ud- 
sendte missionærer  for  at  føre  unge  piger  til  Utah  i  ulovlige 
øjemed.  Beretninger  af  vildeste  og  nedrigste  art  cirkulerede  om 
mormonerne  og  deres  livsførelse.  Så  vidt  og  bredt  og  med  en 
sådan  tilsyneladende  myndighed  havde  disse  falske  rygter  bredt 
sig,  at  befolkningen  havde  erklæret  åben  krig  mod  de  sidste  da- 
ges hellige.  Under  disse  forhold  var  det  af  stor  hjælp  at  kunne 
præsentere  to  kvinder,  som  var  rejst  til  Utah  i  deres  yngre  år, 
var"  forblevet  ugifte  og  var  kommet  tilbage  for  at  fortælle  sand- 
heden om  mormonerne.  De  skabte  interesse  overalt.  Mænd  kun- 
ne lyve,  men  disse  kvinder  ville  sandsynligvis  fortælle  sandhe- 
den. Søstrene  fortalte  deres  historie  i  hver  tilgængelig  landsby, 
de  holdt  utallige  foredrag  om  kvinderne  blandt  mormonerne,  de 
rejste,  besøgte  venner  og  medlemmer,  og  på  grund  af  deres  for- 
bindelser havde  de  ofte  adgang  til  indflydelsesrige  folk.  Måske 
var  den  betydeligste  opgave  på  deres  mission  at  mildne  den  for- 
dom, der  var  blevet  skabt  gennem  usandfærdige  historier  om 
mormonerne.  I  hvert  tilfælde  udbasuneredes  historien  om  disse 
kvinder,  der  stammede  fra  en  respektabel  norsk  familie.  De  be- 
viser, de  fremlagde,  og  de  sad  inde  med  en  udmærket  arrange- 
ret samling  af  kendsgerninger,  tal,  billeder  og  personlige  ople- 
velser, havde  den  virkning  for  en  tid  i  det  mindste  at  gøre  dem, 
der  bagtalte  mormonerne,  tavse.  De  konkurrerede  med  en  af 
disse  sælgere  af  løgn,  en  apostat  fra  kirken,  bragte  ham  til 
tavshed,  aflagde  så  besøg  hos  ham  og  fik  ham  grædende  til  at 
erkende  sin  fejltagelse. 

Gendrivelsen  af  løgnene  gjorde  imidlertid  ikke  mormonerne 
populære.  Fordommene  havde  slået  for  dybe  rødder.  I  Trond- 
heim, enkens  mands  hjemby,  blev  søstrene  kendte  skikkelser. 
Dér  havde  de  og  familien  slægtninge.  Trondheim  er  Norges 
gamle  hovedstad,  hvortil  kongen  endog  nu  må  tage  op  for  at 
blive  kronet,  og  den  er  hjemstedet  for  den  skønneste  domkirke 
i  hele  Nord-Europa.  Mange  fremragende  mænd  og  kvinder  gør 

krav  på  Trondheim  som  deres  hjem.  Desuden  ligger  byen  ved 
den  bedste  fjord  og  havn  i  Mellem-Norge.  Disse  og  andre  fakto- 
rer har  givet  befolkningen  en  tåbelig  følelse  af  at  være  bedre 
end  de  andre.  De  i  den  berømte  domkirkeby  kunne  ikke  have 
noget  at  gøre  med  mormonerne!  De  kunne  ikke  lade  en  mor- 
mon-plet sidde  på  deres  ophøjede  og  mere  end  tusindårige  hi- 
storie! 

Præsierne,  der  var  folkets  lærere,  var  ofte  uvillige  og  ude  af 
stand  til  blot  at  gøre  deres  kristne  pligt.  Engang  besøgte  søstre- 
ne kirken  i  Dolm  på  øen  Hitra  (før  Hitteren)  for  at  studere 
kirkebøgerne.  Det  var  den  kirke,  hvori  de  begge  var  blevet  døbt, 
hvor  de  begge  var  blevet  konfirmeret,  og  hvori  enken  var  blevet 
viet  til  skolelæreren.  I  mange  slægtled  havde  søstrenes  familie 
støttet  kirken.  Dog  var  det  med  den  største  ulyst,  at  præsten  gav 
dem  lov  til  at  undersøge  bøgerne,  hvortil  de  var  lovlig  berettige- 
de. Og  da  de  spurgte,  om  de  måtte  benytte  et  værelse  under  de- 
res ophold  i  de  udstrakte  bygninger,  der  stod  til  præstens  dis- 
position, fik  de  afslag,  og  han  forklarede,  at  han  ikke  turde 
hjælpe  eller  give  nogen  mormon  husly.  Som  et  resultat  heraf 
måtte  søstrene,  eftersom  de  var  fast  besluttede  på  at  sikre  sig 
alle  de  tilgængelige  familienavne,  dag  efter  dag,  morgen  og  af- 
ten, krydse  en  væmmelig  og  urolig  del  af  havet.  Deres  overfart 
var  så  farlig,  at  de  ved  flere  lejligheder  var  nær  ved  at  miste  li- 
vet. Præsten  var  naturligvis  fuldt  ud  informeret  om  de  to  kvin- 
ders stilling.  Den  kristne  kærlighed  kan  ikke  omskabe  verden, 
når  de,  der  åbent  erklærer,  at  de  repræsenterer  Kristus,  viser 
så  megen  intolerance  mod  dem,  der  måske  adskiller  sig  fra  dem 
i  trossager. 

Søstrene  opsøgte  også  fremstående  personer  i  deres  kampagne 
for  at  mildne  anti-mormon  fordommene.  I  disse  forsøg  fandt  de 
hjælpere  i  den  afdøde  skolelærers  kolleger  og  venner.  Mange 
af  disse  venner  var  blevet  fremtrædende  borgere,  og  flere  var 
medlemmer  af  Stortinget.  Enken  spildte  ikke  nogen  tid,  men  op- 
søgte disse  gamle  venner,  der  alle  modtog  hende  med  høflighed 
og  venlighed  og  med  interesse  lyttede  til  hendes  beretning  om 
evangeliets  gengivelse  og  om  Kristi  kirke,  der  var  blevet  oprettet 
i  det  vestlige  Amerikas  dale.  En  anden  ven,  en  slægtning  af 
skolelæreren,  der  tilhørte  det  svenske  aristokrati,  men  som  boe- 
de i  Norge,  åbnede  sit  hus  for  søstrene.  Således  fandtes  der  midt 
under  opposition  og  modstand  oaser  af  venskab. 

Nogle  af  hendes  indflydelsesrige  venner  ydede  hende  stor- 
artet hjælp.  Professor  Hegstad,  en  af  skolelærerens  barndoms- 
venner, nu  selv  medlem  af  Stortinget,  indsendte  et  andragende 
til  Stortinget  om  fornyelse  af  enkens  pension  (på  grundlag  af 
hendes  mands  arbejde  i  statens  tjeneste),  som  var  blevet  frata- 
get hende,  da  hun  blev  mormon.  Hun  fik  sin  pension  tilbage  og 
fortsatte  dermed  lige  til   sin  død,  og  det  beløb,  hun  havde  til- 

gode  for  de  år,  da  pensionen  ulovligt  blev  frataget  hende,  blev 
også  betalt.  Sådanne  nødvendige  bekendtskaber  hjalp  imidlertid 
indirekte  med  til  at  fremme  den  sag,  hun  repræsenterede. 

Midt  i  det  daglige  slid  og  den  daglige  kamp  for  sandheden 
kom  nu  og  da  den  dejlige  belønning  ved  at  se  en  eller  anden  ven, 
som  de  havde  lært  evangeliet,  i  tro  og  med  angergivent  sind 
stige  ned  i  dåbens  vande.  Ligeledes  fandt  de  glæde  i  at  besøge 
de  hellige,  undervise  og  trøste  dem  og  bilægge  vanskeligheder 
og  føre  de  genstridige  ind  på  den  sikre  sti.  Søstrenes  dagbøger 
er  fulde  af  venlige,  kærlige  henvisninger  til  de  hellige,  som  de 
arbejdede  imellem.  Der  er  hundreder  af  endnu  levende,  som  bæ- 
rer vidnesbyrd  om  disse  to  kvindelige  missionærers  hjælpsom- 
hed, venlighed  og  kærlige  visdom.  De  gav  og  fik  velsignelser 
overalt,  hvor  de  kom. 

Søstrene  fandt  stor  glæde  i  deres  samkvem  med  missionærer- 
ne, hvoraf  de  fleste  var  unge  mænd.  Disse  brødre  gav  søstrene 
moderlige  råd  og  hjælp  og  modtog  til  gengæld  venlighed  og  høf- 
lighed, hvad  de  i  fuldt  mål  fortæller  i  dagbøgerne.  Den  undervis- 
ning, som  de  fik  i  præstedømsmøderne,  der  i  almindelighed  blev 
holdt  i  forbindelse  med  distriktskonferencerne,  drak  disse  trofa- 
ste kvinder,  som  den  tørstige  rejsende  drikker  vand.  Når  den 
skandinaviske  eller  europæiske  missionspræsident  tilfældigvis 
var  til  stede,  er  dagbøgerne  fulde  af  citater,  som  måtte  huskes. 
Da  præsident  Heber  J.  Grant  talte  i  Trondheim,  fyldte  de  dagens 
side  med  hans  råd.  De  nærede,  som  også  dagbøgerne  viser,  dybe 
følelser  af  kærlighed  og  respekt  for  præsident  Grant. 

De  havde  rige  åndelige  oplevelser  gennem  årene  i  missions- 
marken.  Ved  mange  lejligheder  blev  de  vidne  til  helbredelse  af 
syge  under  den  almægtige  Guds  præstedømme.  Til  forskellige 
tider  var  profetiens  ånd  til  stede  i  deres  møder,  og  de  havde  det 
privilegium  at  se  profetierne  gå  i  opfyldelse.  I  det  mindste  een 
gang  havde  enken  tungemålsgaven  til  trøst  for  sig  selv  og  andre. 
Ved  at  lytte  til  åndens  hvisken  undgik  de  farer  og  fandt  ofte 
uventet  fremgang.  De  bar  vidnesbyrd  om,  at  deres  bønner  gang 
på  gang  var  blevet  besvaret.  Med  kraft  bar  de  vidnesbyrd  om, 
af  personlig  erfaring,  at  miraklernes  tid  ikke  var  forbi,  at  ån- 
dens gaver  igen  var  på  jorden,  og  at  de  åndelige  og  timelige 
ting  i  livet  ofte  fulgtes  ad. 

Sådanne  oplevelser  og  erfaringer  gjorde  deres  dage  rige  og 
gjorde  glæden  ved  at  være  missionærer  fuldkommen.  Sand  lyk- 
ke bliver  dem  til  del,  som  tjener  Gud,  og  som  med  sikkerhed 
ved,  at  Gud  lever.  De  kan  stå  i  forbindelse  med  ham. 

KAPITEL  XIV. 

Flere  missionærdage. 

Enkens  og  hendes  søsters  missionærerfaringer  var  mange  og 
forskellige.  Da  de  kom  til  missionen  (13.  juli  1903),  tilbragte  de 
nogle  få  dage  med  at  besøge  København,  Danmarks  smukke  ho- 
vedstad. Så  tog  de  videre  til  Christiania  (nu  Oslo),  hvor  de  blev 
for  at  overvære  indvielsen  af  det  nye  mødehus.  Den  27.  juli 
1903,  da  selve  indvielsen  fandt  sted,  var  der  til  stede  foruden 
præsidenterne  for  den  skandinaviske  og  den  europæiske  mis- 
sion og  missionærerne  fra  de  norske  distrikter  et  stort  antal 
missionærer  fra  de  forskellige  missioner  i  Europa.  Det  var  en 
stor  åndelig  fest  og  en  glimrende  introduktion  til  det  arbejde, 
som  de  to  søstre  skulle  udføre.  De  gav  deres  lille  bidrag  til 
byggefondet  og  fik  deres  navne  forseglet  i  jernkassen. 

Den  sidste  dag  i  juli  1903  tog  søstrene  toget  til  Trondheim, 
hvor  de  var  blevet  beskikket  til  at  arbejde.  I  begyndelsen  af  de- 
cember samme  år  vendte  de  tilbage  til  Christiania  for  at  over- 
være halvtredsårsfesten  den  7.  december  for  Christianias  grens 
beståen.  Det  var  også  en  værdifuld  åndelig  oplevelse  for  dem. 
Den  8.  december  blev  mindeæsken  forseglet.  De  var  atter  tilbage 
til  deres  arbejdsmark  den  16.  december. 

To  år  senere,  den  22.  juni  1906,  overværede  de  kroningen  af 
Haakon  VII,  Norges  konge,  i  den  gamle  domkirke  i  Trondheim. 
De  var  ikke  særlig  begejstrede  for  konger,  men  de  var  glade  for, 
at  en  så  udmærket  mand  var  blevet  valgt  til  at  regere  deres  fø- 
deland. De  tænkte  med  længsel  på  den  inspirerede  regerings- 
form i  deres  adopterede  land,  Amerikas  Forenede  Stater. 

Det  var  nødvendigt  at  bruge  forstand  og  omtanke  for  at  gøre 
fremgang  blandt  et  folk,  der  har  så  megen  fordom  mod  mor- 
monismen, eller  som  i  hvert  fald  ikke  var  interesseret  i  den. 
En  af  planerne  til  at  nå  dette  formål,  og  som  enken  især  var 
glad  for,  var  at  holde  forelæsninger  over  ikke-religiøse  emner, 
som  f.  eks.  silkeavl  i  Utah,  kunstig  vanding  i  Amerika,  skandina- 
verne i  det  vestlige  Amerika.  Der  kom  mange  for  at  høre,  som 
ikke  ville  være  kommet  til  et  foredrag  om  mormonismen,  og  de 
blev  ofte  for  at  høre  mormon-fortsættelsen  af  disse  foredrag. 
Sådanne  foredrag  var  også  interessante  for  medlemmerne  i  deres 
kvindelige  hjælpeforeninger  og  ungdomsforeningsmøder,  i  hvil- 
ke organisationer  søstrene  ydede  megen  værdifuld  hjælp. 

Enkens  fine  kritiske  sans  og  litterære  smag  gjorde  hende  me- 
get brugelig  til  at  hjælpe  de  unge  medlemmer  af  kirkens  hjælpe- 
organisationer. I  virkeligheden  brugtes  hun  overalt  som  »kriti- 
ker« af  programmerne,  og  i  almindelighed  udførte  hun  denne 
rolle  til  alles  tilfredshed. 

Under  deres  lange  mission  rejste  søstrene  meget  over  hele 
Norge.    Landet    er    et    af    de    mest    maleriske    i    verden,    både 

hvad  naturen,  befolkningen  og  skikke  angår.  Blandt  de  mest  in- 
teressante af  disse  missionærture  var  besøgene,  der  begyndte 
og  endte  i  Trondheim,  langs  don  storslåede  brudte  kystlinie  til 
det  allernordligste  af  Norge  omkring  Nordkap  til  byen  Vardø. 
Den  første  begyndte  den  19.  august  1903  og  varede  indtil  sep- 
tember 1903;  den  anden  begyndte  den  1.  juni  1904  og  endte  den 
28.  juni  1904.  På  det  andet  besøg  i  nord  var  de  derfor,  medens 
midnatssolen  var  oppe.  Over  dem  hang  solen  med  dens  lys  dæm- 
pet af  vanddampen  i  luften.  Den  svingede  rundt  i  en  cirkel,  idet 
den  dukkede  sig  imod  bjergene  om  aftenen,  men  da  den  så  for- 
trød det,  stod  den  op  igen  og  gav  således  24  timers  uafbrudt 
solskin  på  en  skyfri  dag.  I  deres  dagbøger  beskriver  de  naturens 
umådelighed  og  storslåede  herlighed  i  det  fjerne  nord,  havet, 
bjergene,  isbræerne,  skovene,  den  rige  overflod  af  blomster, 
bådene  og  fiskeriet,  kampen  for  brødet,  og  de  giver  udtryk  fol- 
deres taknemmelighed  mod  den  gode  Fader,  som  har  bragt  så 
megen  skønhed  til  jorden. 

Men  på  disse  ture  skænkedes  der  mere  opmærksomhed  over- 
for mennesker,  der  trængte  til  evangeliet.  De  prædikede  til 
passagererne  på  skibet,  de  samlede  fiskerne  om  sig  og  talte  om 
åbenbaring  i  vore  dage;  de  stod  i  den  nordligste  by  i  verden,  og 
under  midnatssolen  bar  de  vidnesbyrd  om  det  gengivne  evange- 
liums sandhed.  Deres  dagbøger  er  vidunderlig  læsning. 

En  anden  missionærtur  førte  dem  sydpå  langs  med  Norges 
kyst,  hvor  de  holdt  møder  i  alle  de  større  byer,  indbefattende 
Bergen,  i  hvilken  by  de  udførte  et  udmærket  arbejde.  På  andre 
rejser  kom  de  til  Børos,  Tønsberg,  Drammen  og  mange  andre 
steder.  Overalt  udførte  de  det  sædvanlige  missionærarbejde,  idet 
de  underviste  de  hellige  og  vandt  tilhængere  blandt  fremmede; 
altid  bar  de  vidnesbyrd  om  det  gengivne  evangeliums  sandhed. 
Engang  imellem  oplevede  de  oprivende  ting,  men  der  var  altid 
taknemmelighed  i  deres  ord  og  bønner. 

Søstrene  følte,  at  det  var  deres  pligt  i  deres  missionstid  at 
opsøge  og  prædike  evangeliet  for  deres  slægtninge.  Kort  efter 
at  de  i  sommeren  1903  var  kommet  til  Trondheim,  tog  de  derfor 
båden  over  til  den  yderste  ø  og  Titran.  Da  båden  lagde  til  ved 
kajen,  så  de  ned  på  landgangsbroen  med  bange  anelser.  Mere 
end  tyve  år  i  forvejen  havde  befolkningen  vendt  sig  mod  enken, 
fordi  hun  var  blevet  mormon,  og  den  onde  var  blevet  ærgerlig, 
da  hun  sammen  med  sine  to  drenge  havde  begivet  sig  til  mor- 
monismens amerikanske  hjem.  Det  ville  have  været  lidt  mere 
anstændigt,  ræsonnerede  de,  om  hun  havde  ladet  drengene  blive 
tilbage,  men  at  indprente  mormonismen  i  drengenes  sind  var 
utilgiveligt.  Havde  de  tilgivet  hende?  gad  hun  vide,  medens  hun 
gik  i  land.  Her  havde  hendes  folk  levet  i  generationer;  her  var 
hun  blevet  født  og  opdraget.  Havde  de  tilgivet  hende? 

(Fortsættes). 

Bjergene  står  med  sneklædte  toppe 

så  stolte  om  dalen  på  vagt. 

Canyon' s  små  bække  de  klukkende  hoppe, 

naturen  sig  glæder  —  thi  forår  i  Utah  er  her. 

Ja,  forår  er  kommet,  mormonerne  flokkes 
i  staden,  hvor  templet  det  står. 
I  tusindvis  strømmer  de  til  —  for  at  høre 
Profetens  forkyndende  ord. 

Omkring  sytten  tusinde  mænd, 
som  har  magten  at  binde  og  løse  på  jord, 
i  dag  de  mødes  —  for  her  at  modtage 
Profetens  inspirerende  ord. 

Oh,  menneskeslægter  derude  i  verden, 
modlag  missionærernes  ord, 
så  ydmyg  de  kommer,  fordi  de  er  udsendt, 
og  de  vandrer  i  Frelserens  spor. 

Det  budskab,  som  lyder  til  folket  i  dag 
på  denne  historiske  grund, 
er  det  samme  budskab  om  kærlighed,  troskab, 
som  I  modta'r  fra  missionærernes  mund. 

Derfor  er  det  dejligt,  hvor  hellige  mødes 
i  forårets  spirende  vår, 
i  Saltsostaden  i  Templets  skygge, 
hvor  Herrens  udvalgte  bor. 

Så  lyt  da,  I  skarer,  —  så  lyt  da  i  dag 

til  Herrens  tjeneres  ord, 

måske  blir  der  kaldt  på  dig  —  eller  sønnen, 

at  gå  på  mission  hjem  mod  nord. 

Er  dette  dit  ønske  —  at  gå  over  dammen, 
er  dit  hjerte  nu  blevet  så  fyldt, 
at  du  kunne  prædike  Guds  ord  —  holde  sammen 
i  kærlighed,  i  tykt  og  i  tyndt? 

Da  har  du  nået  el  mål  herovre 
i  vest,  hvorfra  stenen  udsprang, 
som  ruller  og  ruller,  Guds  sande  Kirke, 
evangeliets  sejrende  gang. 

Så  gå  da  tilbage  til  Danmark,  min  ven, 
og  helst  i  den  spirende  vår, 
da  vil  ordet  vokse  og  spire  igen, 
om  i  sandhed  du  evangeliet  sår. 

Så  hils  dem  derhjemme,  min  far  og  min  mor, 
fortæl  dem:  i  Zion  alt  vel, 
måske  kommer  kaldet,  og  straks  vil  jeg  gå 
til  Danmark  med  Herrens  ord. 

Richardt  Nielsen,  Salt  Lake  City. 


tKredsfærernes  budskab. 

Trosartiklerne 

Artikel  5:  »Vi  tror,  at  en  mand  må  kaldes  af  Gud  ved  profeti  og 
håndspålæggelse  af  sådanne,  som  har  myndighed  dertil,  for  at  præ- 
dike evangeliet  og  tjene  i  dets  forordninger«. 

Guddommelig  myndighed. 

Alle,  som  administrerer  i  evangeliet,  må  være  guddommeligt  kal- 
det. Jesu  Kristi  Kirke  af  Sidste  Dages  Hellige  er  bygget  på  den  gud- 
dommelige myndighed,  der  er  gengivet  fra  himlen  i  denne  uddeling. 
Den  fremhæver  tydeligt  og  klart,  at  ved  evangeliets  gengivelse  viste 
Gud  Faderen,  Jesus  Kristus,  Johannes  Døberen,  Peter,  Jakob  og  Jo- 
hannes, Elias,  Moses  og  andre  sig  personligt  på  jorden  for  at  overgive 
myndighed,  nøgler  og  instruktioner  til  mennesket.  Ingen  anden  kirke 
på  jorden  påstår  noget  sådant;  ingen  anden  kirke  tilbyder  et  så  for- 
bavsende vidnesbyrd  eller  en  så  imponerende  række  af  himmelsk 
myndighed  til  at  stå  bag  dens  påstand  om  guddommelig  oprindelse. 
Vi  tilbyder  intet  kompromis  til  dem,  der  gør  nar  af  syner,  åbenbarin- 
ger eller  muligheden  af  personlige  sendebud,  udsendt  fra  Guds  nær- 
hed. En  gengivelse  af  denne  myndighed  viser  klart  og  bestemt,  al  den 
har  været  borttaget  fra  jorden,  er  gået  tabt,  at  et  almindeligt  frafald 
var  sket.  Denne  guddommelige  myndighed  er  præstedømmet. 

Den  15.  maj  1829  modtog  Joseph  Smith  og  Oliver  Cowdery  det  aron- 
ske præstedømme  ved  håndspålæggelse  af  Johannes  Døberen,  og  kort 
tid  efter  viste  Peter,  Jakob  og  Johannes  sig  for  dem  og  tildelte  dem 

det  højere  eller  melkisedekske  præstedømme.  Dette  præstedømme 
indebærer  myndighed  over  alle  embeder  i  Kirken  og  indbefatter  magt 
lilatgøre  tjeneste  i  åndelige  ting.  (L.  &  P.  107:8—9).  Som  følge  heraf 
blev  al  den  magt  og  myndighed,  der  var  nødvendig  til  at  genoprette 
0g  udvikle  Kirken,  gennem  disse  forskellige  besøg  gengivet  til  jorden. 
Ingen  anden  kirke  på  jorden  har  denne  myndighed.  Intet  menneske 
kan  modtage  præstedømmet  undtagen  af  en,  som  selv  holder  dette 
præstedømme.  Joseph  Smith  og  Oliver  Cowdery  modtog  det  hellige 
præstedømme  af  Peter,  Jakob  og  Johannes,  der  var  blevet  ordineret 
af  den  Herre  Jesus  Kristus.   (Henv.:  L.  &  P.  42:11;  68:18;  84:21;  121 


Kredslærermdernes  budskab 

•»Men  førend  I  søger  efter  rigdom,  søg  først  Guds  rige«.  (Jakob  2:18). 

Formål:  At  påpege,  at  søgen  efter  rigdom  skulle  komme  efter  at 
soge  Guds  rige. 

Livet  består  af  en  endeløs  række  valg  og  afgørelser.  For  at  træffe 
de  rette  afgørelser,  må  vi  først  søge  Guds  rige  (Kirken).  Det  er  af 
yderste  vigtighed  at  have  den  nødvendige  karakterstyrke  til  at  træffe 
afgørelser,  der  er  i  overensstemmelse  med  Guds  rige.  Sådanne  afgø- 
relser vil  bestandig  få  os  til  at  bevæge  os  i  den  rigtige  retning. 

Som  mødre  har  vi  en  hellig  forpligtelse  til  ikke  blot  at  sørge  for,  at 
vort  liv  er  i  overensstemmelse  med  det  rette  mønster,  men  også  at 
give  vore  børn  en  omhyggelig  vejledning. 

En  ung  fader,  som  blev  bedt  om  at  være  spejderfører  i  sin  gren, 
svarede:  »Det  gør  mig  ondt,  men  hvis  jeg  nogensinde  skal  komme  godt 
i  vej  økonomisk,  må  jeg  koncentrere  mig  om  den  opgave  nu.  Indtil 
min  forretning  kommer  til  at  gå  godt,  har  jeg  simpelthen  ikke  tid  til 
at  gøre  noget  som  helst  andet.  Måske  senere.«  Tyve  år  senere  døde 
han.  Han  havde  indtil  da  ikke  gjort  noget  for  at  opbygge  Guds  rige. 

Mange  unge  mennesker  er  af  den  formening,  at  så  længe  de  stude- 
rer ved  universitetet  eller  andre  højere  læreanstalter,  må  de  opgive 
al  aktivitet  i  Kirken  for  at  yde  deres  studier  retfærdighed.  De  siger, 
at  når  de  har  fuldendt  deres  uddannelse  og  de  er  vel  på  vej  mod  deres 
mål,  vil  de  genoptage  deres  virke  i  Kirken.  Men  det  at  arbejde  i  Kir- 
ken kan  ikke  lægges  til  side  efter  forgodtbefindende,  som  man  tager 
en  frakke  af.  Det  er  ikke  noget  at  genoptage,  efter  at  man  er  færdig 
med  tilsyneladende  mere  presserende  sager.  Dårlige  vaner  kan  for- 
mes på  mindre  tid,  end  det  tager  at  fuldende  en  universitetsuddannel- 
se. En  anden  livsindstilling  har  måske  til  den  tid  slået  dybe  rødder. 
Vi  ved  ikke,  hvor  længe  vi  får  lov  til  at  leve  her  på  jorden  for  at  be- 
vise vore  gode  hensigter.  De,  der  holder  Guds  bud  og  befalinger,  me- 
dens de  fortsætter  med  deres  studier,  er  i  sandhed  kloge  og  vise. 

Det  ovenfor  nævnte  citat  fra  Mormons  Bog  fortsætter:  »Og  efter 
at  I  har  fået  håb  i  Kristus,  skal  I  få  rigdomme,  om  I  søger  dem  i  den 
hensigt  at  gøre  godt,  at  klæde  den  nøgne,  at  føde  den  sultne,  at  sætte 
de  fangne  fri  og  at  bringe  den  syge  og  nødlidende  lindring.«  (Jakob 
2:19). 

Der  er  mange,  der  har  erhvervet  sig  rigdomme,  og  som  også  har  sut 
(luds  rige  først  i  deres  liv.  At  søge  rigdomme  er  godt,  så  længe  dette 
mål  indtager  andenpladsen  i  vort  liv,  og  dersom  man  søger  rigdom. 
men  i  den  hensigt  at  gøre  godt  dermed.  Brigham  Young  sagde: 

»Bigdom  og  velstand  bringer  kun  lykke,  når  den  bruges  for  evange- 
liet — .  Det  virkelige  mål,  der  ligger  for  os,  er  at  fremme  vor  reli- 
gion   Mænd  og  kvinder,  der  prøver  på  at  skabe  sig  lykke  ved  be- 
siddelsen af  rigdom  eller  magt,  vil  miste  den,  thi  intet  andet  end  Guds 
Søns   evangelium   kan   gøre   jordens   indbyggere   lykkelige   og  berede 

dem  til  at  glæde  sig  over  himlen  her  og  hinsides Herren  vil  ikke 

stille  det  spørgsmål  og  heller  ikke  den  Almægtiges  sendebud,  hvor 
megen  rigdom  et  menneske  har  samlet  sig,  og  hvad  han  vil  gøre  med 
den«.  (Discourses  of  Brigham  Young,  side  313 — 315,  1946  udgaven). 

Præsident  David  O.  McKay  har  sagt: 

»Det  sande  mål  i  livet  er  at  søge  åndelig  udvikling  mere  end  at  soge 
efter  rigdom  og  verdslige  ting.« 

Herren  vil  afgjort  velsigne  os,  dersom  vi  søger  hans  rige  fremfor 
alt  andet.  Vi  vil  da  have  fred  med  verden  og  os  selv.  Lære  og  Pagter 
påpeger:  »Den,  der  har  det  evige  liv,  er  rig.«  (L.  &  P.  11:7). 


Personlige  nyheder  fra  nær  og  fjern. 
Fødselsdage: 

Randers:  Den  11.  oktober  fylder  søster  Amanda  Christensen  80  år. 
Hjertelig  til  lykke! 

Odense:  Den  15.  oktober  fylder  broder  Mads  Chr.  Damsted  65  år. 
Hjertelig  til  lykke! 

København:  Den  25.  oktober  fylder  broder  Niels  Chr.  Arthur  Niel- 
sen, Thorsgade  14,  70  år.  Hjertelig  til  lykke! 

Bryllup  i  U.S.A.  Tidligere  missionær  i  den  danske  mission,  Paul 
Poppe,  er  den  6.  juli  i  Logan  Tempel  blevet  viet  til  Arvilla  Giles.  Stjer- 
nen ønsker  hjertelig  til  lykke! 

Bryllup  i  U.  S.  A.:  Tidligere  missionær  i  den  danske  mission,  Arliss 
Jensen,  er  den  1.  september  i  Salt  Lake  Tempel  blevet  viet  til  søster 
Inge  Kristiansen,  tidligere  Odense.  Stjernen  ønsker  hjertelig  til  lykke! 

Hilsen  fra  Amerika:  Tidligere  missionær  i  den  danske  mission, 
Myles  C.  Jones  og  hans  hustru  og  nyfødte  søn  sender  de  hjerteligste 
hilsener  til  alle  missionærer,  søskende  og  venner  i  Danmark. 

Nyt  fra  hjælpeorganisationerne 


Kvindelig  hjælpeforening. 

Om  al  give. 

Vi  bor  udvikle  den  vane  at  give.  Vi  kan  ikke  give  eller  dele,  hvad  vi 
har,  uden  at  det  har  indflydelse  på  os  selv.  De,  som  giver  af  hjertet, 
har  en  følelse  af  velbefindende  og  tilfredshed. 

Vi  burde  give  noget  hver  dag.  Hvis  vi  har  penge,  skulle  vi  give  nogle 
uf  dem.  Selv  de,  som  kun  har  lidt  af  denne  verdens  rigdom,  kan  give 
sympati,  gode  råd,  inspiration,  vejledning,  taknemmelighed,  barmhjer- 
tighed, kærlighed  og  mange  andre  værdifulde  ting,  som  ikke  koster 
noget,  men  betyder  meget  for  dem,  der  modtager  dem. 

Det  er  en  fejltagelse  at  tro,  at  vi  ikke  kan  give,  med  mindre  vi  har 
et  stort  overskud.  De,  som  ikke  kan  give  af  deres  lidt,  ville  heller 
ikke  give  af  deres  meget.  Det  siges  sommetider,  at  fattige  mennesker 
er  de  mest  ædelmodige. 

Når  man  ser  sig  omkring,  kan  man  finde  dem,  som  altid  er  rede  og 
villige  til  at  give,  ikke  blot  materielle  ting,  men  et  muntert  ord  til  de 
nedslåede,  et  sympatisk  ord  til  de  sørgende,  et  opmuntrende  ord  til 
den,  der  ikke  er  sikker  på  sig  selv,  og  et  forhåbningsfuldt  og  kærligt 
ord  til  den,  der  føler  sig  alene  og  har  brug  for  en  ven.  At  give  ska- 
ber et  ædelmodigt  sind,  og  at  lade  være  skaber  et  ynkeligt  sind. 

Vi  må  lære  at  give  med  klogskab;  at  kende  og  forstå  trangen  hos 
dem,  vi  giver  til,  så  vi  kan  give  dem,  hvad  de  trænger  til  og  har  brug 
for.  En  unyttig  gave  til  dem,  der  er  i  nod,  har  ingen  virkelig  værdi. 
Herren  elsker  en  glad  giver.  Giv  aldrig  med  en  følelse  af  anger  og 
længsel  efter  det,  som  du  har  givet  bort.  Virkelig  at  give  betyder  at 
dele  med  andre.  At  dele  de  ting,  som  du  elsker  og  holder  af,  og  at  op- 
nå virkelig  lykke  ved  at  bringe  glæde  og  trøst  til  andre. 

Til  alle  forældre  og  andre  voksne  kommer  der  mange  lejligheder 
til  at  yde  noget  for  ungdommen.  Den  proces  at  vokse  op  er  ikke  altid 
let.  Mangen  en  faldgrube  findes  på  vejen,  mangen  svær  afgørelse  skal 
tages,  men  de,  som  har  vandret  på  stien  fra  barndom  til  moderskab, 
har  god  lejlighed  til  at  hjælpe  dem.  Vi  kan  yde  vor  hjælp;  vi  kan  gen- 
nem venlighed  og  forståelse  give  af  os  selv  og  vor  tid  til  at  hjælpe  de 
unge  gennem  disse  svære  tider  og  erfaringer.  Vi  kan  give  dem  en 
bedre  forståelse  af  den  rette  vej,  de  skal  gå,  hvis  vi  gør  det  med  ven- 
lighed og  kærlighed.  Vi  må  give  og  give  til  ungdommen  af  vor  tid,  vort 
arbejde  og  alt,  hvad  vi  ellers  har,  så  vore  sidste  dages  hellige  drenge 
og  piger  kan  være  klare  over,  at  den  vej,  der  er  skitseret  af  Kirken, 
bringer  mere  virkelig  glæde  og  lykke  end  nogen  anden  vej.  Vi  må  give 
lil  dem  på  alle  de  måder,  vi  kan,  så  de  til  gengæld  vil  give  af  sig  selv 
lil  andre. 

Vi  skulle  aldrig  give  med  en  følelse  af,  at  vi  venter  noget  til  gen- 
gæld, eller  at  vi  ønsker  megen  tak  og  udtryk  for  taknemmelighed,  men 

at  give  skulle  være  en  glæde  i  sig  selv.  At  give,  hvor  vi  venter  en  eller 
anden  belønning,  er  ikke  at  give,  men  kun  et  bytte.  De,  som  venter  en 
belønning  for  hver  eneste  handling  her,  er  sådan  som  der  blev  sa°t 
om  farisæerne,  de  får  deres  belønning  her.  Hvis  vi  ikke  modtager  no- 
gen belønning  for,  hvad  vi  giver,  i  denne  verden,  vil  vi  i  sandhed 
samle  åndens  skatte.  Dette  er  en  af  vor  kirkes  smukkeste  lærdomme 
at  vi  ikke  bygger  alene  for  dette  liv,  men  for  de  evigheder,  der  kom- 
mer. 

Vi  bør  altid  huske,  at  det  at  give  beriger  vor  natur.  Det  er  ikke  så 
værdifuldt  for  dem,  som  modtager  det,  som  det  er  af  værdi  for  dem 
der  giver.  Vi  skulle  hver  dag  prøve  at  give  noget,  om  det  så  blot  er  en 
venlig  hilsen  eller  et  smil  til  dem,  der  trænger  til  det. 

Mary  G.  Sorensen. 

Til  alle  søstre  i  missionen: 

Vi  minder  om,  at  Kvindelig  hjælpeforening  ved  distriktskonferen- 
cerne  afholder  et  mode  søndag  morgen  kl.  8,30,  og  vi  inviterer  alle 
søstre  og  venner  til  at  komme  til  dette  møde. 

Samtidig  gør  vi  opmærksom  på,  at  kontingentet  til  Kvindelig  hjælpe- 
forening forfalder  i  oktober  måned,  og  vi  henstiller  til  alle  medlem- 
mer, også  de,  der  ikke  er  i  stand  til  at  overvære  de  regelmæssige 
Kvindelig  hjælpeforenings  møder,  at  betale  deres  kontingent  i  rette 
tid  til  den  lokale  forening,  således  at  vi  i  år  kan  sende  en  100  %  kon- 
tingent-rapport til  Salt  Lake  City  den  1.  Januar. 

Lektiebøgerne  for  det  kommende  år  vil  udkomme  i  begyndelsen  af 
oktober,  og  vi  anbefaler  alle  søstre,  også  de,  der  ikke  kommer  til  mo- 
derne, at  anskaffe  sig  et  lektiehefte,  da  det  indeholder  mange  værdi- 
fulde lærdomme,  som  man  også  kan  have  gavn  af  ved  selvstudium.  Pri- 
sen er  kr.  2,50. 

Kvindelig  hjælpeforenings  hovedbestyrelse. 

Søndagsskolen. 

Vi  har  hørt  adskillige  klage  over  den  støj,  der  er  ved  vore  møder. 
Ikke  alene  over  børnene  og  de  unge,  men  ofte  er  det  kritik  af  de  ældre 
også.  Vi  som  lærere,  forældre,  voksne,  bør  være  et  eksempel  for  de 
unge.  Vi  ved  alle,  hvad  tid  møderne  begynder,  og  vi  bør  arrangere  det 
sådan,  at  vore  samtaler  og  vor  snakken  med  andre  er  forbi  mindst 
to  minutter,  før  møderne  begynder. 

Hver  enkelt  af  os  bor  tilbringe  lidt  tid  hver  dag  med  at  fordybe  os 
i  tanker  og  overvejelser,  så  lad  os  om  søndagen  bruge  fem  minutter 
før  hvert  møde  netop  til  dette.  Det  tager  lidt  tid  at  få  sindet  indstillet 
på  de  religiøse  ting,  men  vi  kan  godt  være  venlige  overfor  andre  og 
samtidig  gøre  det  på  en  rolig  måde.  Dette  hentyder  ikke  blot  til  tiden 
før  mødet,  men  også  når  vi  skal  gå  til  de  forskellige  klasses,  og  når 
mødet  er  forbi. 

Vore  kirkebygninger  er  steder,  hvor  vi  skal  dyrke  Gud,  og  højrøstet 
tale,  latter  og  tummel  bor  ikke  tolereres.  Vi  elsker  vor  Kirke  og  er  gla- 
de for  vore  smukke  mødesale,  så  lad  os  vise  det  ved  at  være  ærbødige 
i  kirken  til  alle  tider. 

Søndagsskolens  hovedbestyrelse. 


Gensidig  Uddannelses-forening. 

Siden  vi  sidste  måned  roste  søndagsskolens  sekretærer,  vil  vi  denne 
*ang  overbringe  vor  tak  til  G.U.F.s  sekretærer  for  det  fine  arbejde, 
de  udfører  ved  indsendelsen  af  rapporterne  til  os  fra  de  forskellige 
«rene.  En  særlig  tak  til  søster  Ingrid  Jensen  fra  Amager  gren,  som  har 
været  den  første  til  at  sende  rapporter  ind  de  sidste  fem  måneder. 
Dette  gælder  ikke  blot  G.U.F.s  månedsrapport,  men  også  rapporten 
for  pigerne.  Vi  vil  gerne  takke  hende  mange  gange  for  bendes  trofast- 
hed til  at  udfore  dette  arbejde. 

Vi  vil  også  gerne  takke  alle  de  andre  sekretærer  for  deres  gode  ar- 
bejde. Rapporterne  er  meget  vigtige,  og  vi  må  have  dem  ind  i  rette  tid, 
både  G.U.F.-rapporterne  og  pige-rapporterne.  Det  er  et  stort  arbejde, 
men  vi  ved,  at  I  kan  udfore  det. 

I  september  måned  var  Amager  først  med  deres  rapport,  derefter 
kom  Odense  og  som  nummer  tre  Fredericia.  Aalborg,  Esbjerg,  Kolding 
og  Kobenhavn  var  lidt  sent  på  det,  men  alle  grenene  sendte  deres  rap- 
porter ind. 

Hvilken  gren  vil  være  den  første  i  næste  måned? 

G.U.F.s  hovedbestyrelse. 


Primary. 

Vi  har  nu  haft  vor  Primary  i  en  måned  efter  sommerferien,  og  skønt 
det  endnu  er  lidt  for  tidligt  at  sige  det,  ser  det  ud  til,  at  det  skal  blive 
et  af  de  bedste  år,  vi  endnu  har  haft.  Mange  fine  åbningsfester  og  sam- 
menkomster har  været  afholdt,  og  deltagelsen  synes  at  være  større  end 
sidste  år  i  de  fleste  grene. 

Vi  har  tænkt  på,  at  det  ville  være  en  god  idé  at  lave  en  stor  scrap- 
bog for  alle  Primaryforeninger  i  den  danske  mission  og  sende  den  til 
Primarys  Børnehospital  i  Salt  Lake  City.  Den  blev  engang  påbegyndt, 
men  forsvandt  og  blev  derfor  aldrig  fuldført.  Hver  Primary  vil  blive 
repræsenteret  ved  billeder  fra  deres  by,  deres  gren  og  deres  Primary- 
forening, og  med  en  lille  historie  om  hver.  Jeg  vil  gerne  bede  Primary 
bestyrelserne  lade  mig  vide,  om  de  synes  om  denne  idé  eller  ikke.  Lad 
en  fra  hver  gren  skrive  til  mig  og  lad  mig  få  forslag  eller  kritik.  Jeg- 
venter  snart  at  hore  fra  jer. 

Lad  os  heller  ikke  glemme  Primary-rapporterne! 

Primary  hovedbestyrelse. 

Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


Genealogisk  forening. 

Efteråret  og  de  lange  aftener  har  nu  holdt  deres  indtog,  så  der  bliver 
mere  tid  og  anledning  til  indendørs  syssel. 

Må  vi  da  have  lov  til  at  påminde  søskende  om  at  benytte  efterårs- 
og  vintertiden  til  at  få  samlet  eller  kompletteret  optegnelserne  over 
slægten.  —  Vi  kan  her  gøre  en  ren  velgerning  for  vore  kære,  som  er 
gået  forud. 

Må  vi  også  her  opfordre  søskende  til  at  sørge  for,  at  de  familie- 
skemaer, som  indsendes,  eller  de  oplysninger,  som  afgives  til  genealo- 
gerne  at  arbejde  videre  med,  er  komplette.  —  Der  må  ikke  forties 
selv  ubehagelige  kendsgerninger,  alt  skal  være  et  nøjagtigt  billede  af 
forholdene,  som  de  har  formet  sig,  med  børn  udenfor  ægteskab,  for 
tidlige  fødsler,  adoptioner,  andre  ægteskaber,  skilsmisser  o.s.v.  — 
Måske  man  skammer  sig  over  sådanne  ting  i  slægten  og  derfor  holder 
oplysningerne  tilbage,  men  det  bør  man  ikke  gøre.  Alle  oplysninger 
behandles  selvfølgelig  yderst  diskret  af  genealogerne  og  de,  som  får 
med  skemaerne  at  gøre  —  og  vi  er  nu  så  vant  til  at  se,  at  livet  er 
mangfoldigt  og  menneskene  svage,  at  det  ikke  gør  noget  særligt  ind- 
tryk, og  de  enkelte  tilfælde  hurtigt  blander  sig  med  andre  og  bliver 
glemt. 

Også  sker  det,  at  børn,  som  er  døde  spæde,  bliver  glemt,  når  der 
opstilles  et  skema  for  en  familie.  —  Hvis  man  senere  kommer  i  tan- 
ker om,  at  et  barn  er  glemt  på  et  skema,  må  der  skrives  et  helt  nyt 
i  stedet  og  gøres  opmærksom  på,  at  det  er  et  korrigeret  skema.  Fami- 
lierne skal  jo  besegles  sammen,  sådan  som  de  i  virkeligheden  var  eller 
er,  og  det  vil  være  en  alvorlig  sag  bevidst  at  afgive  urigtige  eller 
ukomplette  oplysninger  om  forholdene. 

Lad  ikke  bevidstheden  om,  at  der  i  familierne  er  ting,  som  helst 
skal  holdes  skjult,  være  til  nogen  hinder  for  at  udføre  vort  genealo- 
giske arbejde.  —  Det  vil  også  være  en  alvorlig  sag  at  forsømme  det. 

Genealogisk  forenings  hovedbestyrelse. 


Fra  missionsmarken 


Amager:  Lørdag  den  28.  august  havde  Kvindelig  hjælpeforening  i 
Amager  gren  en  lille  sammenkomst,  hvor  vi  havde  den  glæde,  at  mis- 
sionspræsident  og  søster  Sorensen  var  til  stede.  Der  blev  indledt 
med  sangen  »Vi  glædes  og  frydes«,  bøn  ved  missionær,  søster  Inger 
Fischer,  og  sangen  »Ventende  på  høstens  mejer«.  Præsidentinden  for 

Kvindelig  hjælpeforening,  søster  Karla  Andersen,  bød  hjertelig  vel- 
kommen og  ønskede,  at  vi  måtte  føle  hygge  ved  at  være  i  hinandens 
selskab. 

programmet  begyndte  med,  at  grensforstanderen,  broder  Villy  Sø- 
rensen, spillede  på  mundharpe,  derefter  udførte  broder  og  søster 
Dodd  og  sønnen  Tommy  tre  små  sketches,  nemlig  »Den  lille  mand 
hos  lægen«,  »Gravstenen«  og  »Skuffelsen«.  Søster  Inger  Fiseher  spil- 
lede en  pianosolo,  »Britta  Polka«,  hvorefter  broder  Edgar  Dodd 
fremviste  filmen  fra  præsident  David  O.  McKays  besøg  samt  en  kon- 
ferencefilm. Tiden  blev  derefter  overladt  til  søskende,  som  kunne  tage 
sig  en  rigtig  gammeldags  svingom.  Søster  Fischer  glædede  os  ved  at 
spille  alle  de  gode  gamle  folkedanse,  og  det  var  en  fryd  for  øjet,  da 
broder  Helgo  Jensen  trådte  dansen  med  søster  Valborg  Nielsen  og 
søster  Thora  Henriksen  i  »Den  toppede  høne«.  I  pauserne  kunne  sø- 
skende købe  lagkage,  fromage  og  orangeade,  som  velvilligt  var  skæn- 
ket af  søstre,  der  aldrig  svigter,  når  det  gælder  Kvindelig  hjælpefor- 
ening. Tre  formkager  og  lidt  småkager  blev  solgt  ved  auktion.  Broder 
Lauridsen  glædede  os  med  en  stor  pose  blommer,  der  også  blev  om- 
sat i  penge.  Vi  sluttede  med  sangen  »Samler  solskin«  og  bøn  ved  sø- 
ster Valborg  Nielsen.  Tilstede  23,  der  alle  var  enige  om,  at  det  havde 
været  en  fornøjelig  aften.  Der  indkom  et  pænt  beløb,  som  Kvindelig 
hjælpeforening  siger  hjertelig  tak  for. 

K.  A. 


Odense:  Lørdag  den  21.  august  havde  Kvindelig  hjælpeforening  i 
Odense  udflugt.  Vi  startede  fra  kirken  i  Lahnsgadc  kl.  16,  og  efter  et 
indledende  møde  med  sang  og  bøn,  kørte  vi  i  bus  til  Zoo-Tivoli,  hvor 
vi  så  på  dyrene  og  spadserede  rundt  i  den  smukke  have.  I  Tivoliaf- 
delingen prøvede  vi  mange  af  de  forskellige  forlystelser,  hvilket  vi 
morede  os  meget  over.  Vi  var  velsignet  med  dejligt  vejr.  Ved  halvsyv- 
tiden  tog  vi  tilbage  til  kirken,  hvor  et  smukt  bord  stod  dækket.  Vi  fik 
dejligt  smørrebrød,  som  Kvindelig  hjælpeforenings  bestyrelse  havde 
smurt  tidligere  på  dagen.  Vore  missionærer  var  inviteret  med  til 
smørrebrødet  og  underholdt  os  efter  spisningen  med  sange,  sketches 
og  oplæsning.  Ved  21-tiden  gik  hver  til  sit  efter  en  dejlig  dag  i  godt 
selskab  med  søstre  og  venner.  Tilstede  31. 

A.  H. 


Kolding:  Kolding  grens  G.U.F.  blev  tirsdag  den  3.  august  organise- 
ret af  distriktspræsident,  ældste  Charles  H.  Madsen,  og  der  blev  af 
ældsterne  Gary  Anderson  og  Floyd  Nelson  fra  Fredericia  indsat  føl- 
gende funktionærer:  Præsidentin  de:  missionær,  søster  Phyllis  Peter- 
sen, 1.  rådgiver:  søster  Jonna  Jensen,  2.  rådgiver:  frk.  Ulla  Poulsen, 
og  sekretær:  søster  Grethe  Henriksen. 

G.  H. 

Randers:  Lørdag  den  21.  juli  afholdt  Randers  gren  og  Kvindeli« 
hjælpeforening  en  udflugt  for  grenens  ældre  medlemmer.  Vi  samle" 
des  kl.  14  ved  kirken,  og  i  strålende  solskin  kørte  vi  i  rutebil  ud  ad 
Mariagervej  til  den  idylliske  Hvidsten  Kro.  Først  besøgte  vi  minde- 
lunden  for  den  berømte  Hvidstcn-gruppc,  der  blev  dræbt  under  be- 
sættelsen. Derefter  beså  vi  det  meget  interessante  museum,  med 
slægtsregistre  for  kroejeren,  samt  den  smukke  have.  Til  sidst  samledes 


Udflugt  til  Hvidsten  Kro. 

vi  i  en  af  krostuerne,  hvor  vi  fik  kakao  og  kager,  som  blev  velsignet 
af  ældste  Fred  Gregersen,  og  vi  sang  og  havde  det  fornøjeligt  sam- 
men.  Kl.    17,30   korte   vi    tilbage   efter   en   meget   vellykket    tur,   flere 

sagde  den  bedste  udflugt,  vi  har 
haft.  Der  var  1G  deltagere  med  på 
turen. 

Tirsdag  den  19.  august  havde  vi 
den  glæde,  at  en  ældre  søster,  Ane 
Sonne,  blev  døbt,  87  år  gammel,  af 
ældste  Fred  Gregersen  og  fik 
håndspålæggelse  af  ældste  Bent 
Jensen. 

Det  var  rørende  at  se  og  mærke 
det  stærke  vidnesbyrd  og  den  tro, 
søster  Sonne  har  om  Jesu  Kristi 
evangelium,  og  den  smukke  højti- 
delighed greb  de  få  tilstedeværen- 
de, da  de  så  den  gamle  dame  slut- 
£   .iv  te  pagt  med  Herren  i  dåben. 

A.M. 

Aarhus:  Lørdag  den  14.  august  havde  Kvindelig  hjælpeforening  i 
tørhus  gren  arrangeret  en  udflugt  for  de  ældre.  Turen  foregik  med 
||11S  til  den  idylliske  Thors  Mølle  Kro  5  km  fra  Aarhus.  Solen  var 
bestilt,  og  den  skinnede  fra  en  skyfri  himmel  hele  dagen  og  var  med 
lil  sammen  med  den  skønne  natur  at  danne  rammen  om  en  god  og 
vellykket  tur.  Efter  at  vi  var  budt  velkommen  af  præsidentinden,  søster 
Ella  Møller,  blev  vi  bænket  ved  et  stort,  veldækket  chokoladebord,  og 
vi  havde  en  god  time  ved  bordet.  Derefter  gik  vi  ud  i  den  smukke 
have,  hvor  der  var  arrangeret  et  par  sketches,  sange  og  forskellige 
lege,  og  det  kan  bl.  a.  nævnes,  at  vort  ældste  medlem  i  Aarhus,  søster 
Henriette  Jensen,  deltog  med  stor  iver  og  energi  i  alle  legene.  Da 
klokken  nærmede  sig  18,  blev  vi  atter  bænket,  denne  gang  ved  et 
stort  dejligt  smørrebrødsbord,  og  da  vi  alle  havde  fået  en  god  appe- 


Udflugl  lil  Thors  Mølle  Kro. 

tit,  blev  alt  spist  op.  Kl.  19  brød  vi  alle  op  og  kørte  tilbage  til  Aarhus, 
og  alle  20,  der  var  tilstede,  var  enige  om,  at  det  havde  været  en  vid- 
underlig tur,  som  styrkede  vidnesbyrdet  og  sammenholdet  blandt  de 
ældre  i  Aarhus  gren. 

Mandag  den  16.  august  havde  Aarhus  division  årsoptakt.  Vore 
spejdere  deltog,  og  de  var  så  heldige  at  blive  placeret  som  den  bedst 
mønstrede  trop  i  den  ene  kolonne.  Til  minde  om  dagen  blev  der  af 
divisionschefen  overrakt  tropsføreren  et  silkestanderbånd  med  or- 
dene: »Aarhus  divisions  årsoptakt  1954«. 

Det  er  altid  en  glæde  at  se  vore  unge  mænd  være  med  til  divisions- 
foretagenderne  og  blive  godt  placeret.  Spejderne  i  Aarhus  gren  vil 
forsøge  at  gøre,  som  præsident  McKay  sagde  i  en  tale  til  spejderne: 

Kirkens  spejdere  bør  altid  være  i  forreste  linie. 

H.  H. 

Horsens:  Lørdag  den  7.  august  afholdt  Kvindelig  hjælpeforenine  i 
Horsens  en  lille  fest.  Der  åbnedes  med  sang  og  bøn  og  blev  budt  vel 
kommen  af  præsidentinden,  søster  Kristine  Clausen.  Derefter  udfør, 
les  et  fint  program,  bestående  af  sang,  musik  og  muntre  historier.  Ef- 
ter at  denne  del  af  festen  var  sluttet  med  bøn,  blev  der  solgt  forskel-  I 
lige  desserter  og  læskedrikke,  og  der  kom  et  pænt  beløb  ind  til  Kvin- 
delig  hjælpeforenings  kasse.  Der  var  34  til  stede,  og  alle  var  enige 
om  at  have  tilbragt  en  dejlig  aften  sammen. 

Onsdag  den  1.  september  begyndte  vi  i  Horsens  det  nye  Primary-år 
med  en  lille  fest  for  børnene.  Der  åbnedes  med  sang  og  bøn,  og  der- 
efter blev  der  ved  et  smukt  dækket  bord  serveret  wienerbrød,  [æble- 
kage og  saftevand.  Vi  legede  så  forskellige  lege  med  børnene  resten  af 
tiden  og  sluttede  med  bøn.  Der  var  18  børn  til  stede,  og  alle  var  lyk- 
kelige og  glade  for  samværet. 

K.  C. 

Skive: Lørdag  aften  den  21.  august  samledes  søskende  og  venner  i 
Skive  grens  mødesal  til  en  lille  festligbed.  Distriktspræsidenl,  ældste 
Werner  S.  Rønne,  og  ældste  Laurel  Madsen  fra  Aalborg  havde  i  for- 
bindelse med  deres  besøg  i  Skive  indbudt  til  en  filmsaften.  Efter  åb- 
ningssang og  bøn  blev  der  vist  os  nogle  interessante  og  morsomme 
tone-  og  talefilm  fra  USA.  I  en  lille  pause  hørte  vi  et  musiknummer 
på  mundharpe  af  ældste  David  Hansen.  Ældste  Rønne  viste  os  endnu 
et  par  film,  og  derefter  sluttedes  aftenen  med  sang  og  bøn.  Vi  var  ea. 
30  til  stede,  og  det  blev  en  dejlig  og  vellykket  aften. 

B.  M. 

København  distrikt.  Torsdag  den  9.  september  drog  ældste  Wayne 
H.  Hansen  og  distriktspræsidenten,  ældste  David  N.  Morrell,  af  sted 
på  en  lille  tur  for  at  besøge  de  medlemmer,  som  bor  i  de  fjerneste 
dele  af  København  distrikt.  Det  første  ophold  var  i  Nakskov,  hvor 
ældsterne  tilbragte  en  behagelig  tid  sammen  med  broder  og  søster 
Peter  Mott. 

Fra  Nakskov  cyklede  broder  og  søster  Mott  sammen  med  missio- 
nærerne ud  til  Utterslev,  Kastager,  14  km  nord  for  Nakskov,  hvor  de 
tilbragte  aftenen  hos  søster  Oda  Christensen  og  hendes  familie.  Et 
nadvermøde  blev  afholdt  i  familien  Christensens  hjem  i  løbet  af  af- 
tenen. Rroder  og  søster  Mott  og  søster  Christensen  udtrykte  deres  på- 
skønnelse og  kærlighed  til  kirken  og  bar  deres  vidnesbyrd  om  evan- 
geliets sandhed.  En  vidunderlig  ånd  var  til  stede. 

Fredag  morgen  forlod  missionærerne  familien  Christensens  hjem 
og  cyklede  videre  til  Maribo.  Dagen  gik  med  en  forgæves  søgen  efter 
nogle  medlemmer,  som  fornylig  var  flyttet.  Natten  tilbragtes  i  Nykø- 
bing Falster. 

Fra  Nykøbing  rejste  missionærerne  videre  til  Møn,  og  de  havde  en 
dejlig  tid  under  deres  besøg  hos  broder  og  søster  Carl  Kaiser  i  Stege. 

Lørdag  eftermiddag  fortsatte  de  til  broder  Victor  Hansens  hjem  i 
Ladby,  hvor  de  tilbragte  en  behagelig  aften.  Søndag  morgen  fortsat- 
tes til  Slagelse,  hvor  dagen  tilbragtes  sammen  med  søskende  der  i 
»renen. 

Ved  hjemkomsten  tilbage  til  København  sent  søndag  aften  kunne 
missionærerne  se  tilbage  på  en  dejlig  og  udbytterig  tur.  Alle  de  sø- 
skende, de  besøgte,  sender  hilsener  til  alle  deres  venner  og  medsø- 
skende  over  hele  missionen. 

David  N.  Morrell,  distriktspræsident. 


DÅB 


SILKEBORG: 

li  juli: 
Kurt   Emil    Sønderhede    Larsen, 

dobt  af  Jens  Sønderhede  Larsen, 
håndspålæggelse  af  ældste  Grant 
R.  Ipsen. 
Carla  Sørensen,   døbt   af  Frode 

H.  Sørensen,    håndspålæggelse   af 

samme. 

RANDERS: 

10.  au  gu  s  t: 

Bent  Tage  Olsson,  døbt  af  æld- 
ste Fred  L.  Gregersen,  håndspå- 
læggelse af  samme. 

Eva  Nielsine  Rasmussen  Olsson, 
døbt  af  ældste  Bent  A.  Jensen, 
håndspålæggelse   af   samme. 

Erik    Vilhelm    Olsson,    døbt    af 
ældste  Howard    Don   Christensen, 
håndspålæggelse  af  samme. 
19.  august: 

Ane    Kjeldsen    Sonne,    døbt    af 
ældste  Fred  L.  Gregersen,  hånds- 
se  af  ældste  Bent  A.  Jen- 


AALBORG: 

31.  juli: 
Birgit   Larsen,    døbt    af    ældste 


Juan  S.  Hansen,  håndspålæggelse 
af  ældste  Laurel  D.  Madsen. 

Alice  Ruth  Larsen,  døbt  af  æld- 
ste Gary  L.  Jensen,  håndspålæg- 
gelse af  samme. 

Niels  Erik  Thorlak  Hansen, 
døbt  af  Eli  Thorlak  Hansen, 
håndspålæggelse  af  ældste  Del- 
mar  E.  Hunt. 

Leif   Børge   Klitgaard,   døbt   af 
Konrad    Børge   Klitgaard,    hånds- 
pålæggelse af  ældste  Niels  Peter 
Jensen. 
1.  september: 

Ebbe  Rosenkilde,  døbt  af  æld- 
ste Robert  Lee  Baldwin,  hånds- 
pålæggelse af  ældste  Werner  S. 
Rønne. 


ODENSE: 

3  1.   juli: 

Edmund  Peter  Nielsen,  døbt  af 
ældste    Elmo    Rasmussen,    hånds- 
pålæggelse   af    ældste    Glenn    A. 
Smith. 
9.  august: 

Willy  Nielsen,  døbt  af  ældste 
R.  LaVon  Bingham,  håndspålæg- 
gelse af  ældste  Figat  H.  Breum. 


Vi  ønsker  de  nye  søskende  hjertelig  til  lykke  og  velkommen  i  Kir- 

Velsignelser: 

Horsens:  25.  juli:  Otto  Henri  Møller  og  Edith  Kajhøj  Pedersen  Møl. 
lers  søn,  Peter  Møller,  velsignet  af  sin  fader. 

Aalborg:  1.  august:  Eli  Thorlak  Hansen  og  Laura  Rigmor  Jensenl 
Hansens  to  sønner,  Hans  Jørgen  Thorlak  Hansen  og  Peter  Thorlak  Han-I 
sen,  begge  velsignet  af  ældste  Delmar  E.  Hunt. 


ret 


af 


Ordinationer: 

Silkeborg:  5.  august:  Kristian  Lundgaard  Brask  Sørensen  ordiner 
til  præst  af  ældste  Grant  B.  Ipsen. 

København:  1.  august:  Julius  Nicolai  Madsen  ordineret  til  ældste! 
af  Harry  R.  Petersen. 

Kaj  Egon  Krammer  ordineret  til  lærer  af  ældste   Kai  Lykkegaardl 
Nielsen. 

Olaf  Emilé  Hoffman  Larsen  ordineret  til  ældste  af  ældste  Kai  Lykke- 
gaard Nielsen. 

Gustav  Olsen  ordineret  til  ældste  af  Harry  R.  Petersen. 

Orla  Rasmussen  ordineret  til  præst  af  Knud  Hentzen. 

8.  august:  Jørgen  Ringheim  ordineret  til  ældste  af  Knud  Hentzen. 

Amager:    8.  august:  Bjarne  Gram  ordineret  til  ældste  af  Knud  HentJ 
zen. 

Skive:    22.    august:    Orla   Vind   Pedersen   ordineret   til   diakon 
ældste  Werner  S.  Rønne. 

Esbjerg:  29.  august:  Aage  Therkild  Hansen  ordineret  til  ældste  af 
ældste  Ernest  Anton  Jensen. 

Bruno  Hugo  Robert  Naumann  ordineret  til  ældste  af  Ejnar  Nielsen. 

Emigrationer: 

Købenbavn:  Den   7.   august  emigrerede  Aage  Thorkild  Stilling  og  I 
Karen  Elisabeth  Rosenlund  Bømervang  Stilling  til  Salt  Lake  City,  Utah.l 

Udelukkelser: 

København:  6.  august:  Benny  Lynge  Basmussen. 

Missionær  for  fly  ttelser : 

23.  august:  Gerald  LaMar  Hacker  fra  København  til  Aabenraa. 

Allen  Irvin  Kidd  fra  Aabenraa  til  København. 
30.  august:  Vodas  Nielsen  fra  Aarhus  til  Kolding. 

June  Pehrson  fra  Kolding  til  Aarhus. 
1.  september:  Basmus  Jensen  fra  Banders  til  Horsens. 

George  Eldon  Jensen  fra  Horsens  til  Banders. 
17.  september:  Bonald  O.  Harris  fra  København  til  Esbjerg. 

